text:
हमरा लग रहब : ४
मिथिलाक गाम घर मुदा मामी भरी गाम घोल मचा देल्थिन - नहीं जानी नेना कता चली गेल ? अबस्से कस्सैया गुरूजी फेर दंगौने हेतैक आ हमर नेना दुःख स बत्ताह भेल किम्ह्रो परा गेल हैत । अपनों घरे - घर ताकल्खिन । धारो काट धरी तक आयाल्खिं मामा । हुनका गेलापर ओ चुपचाप गाछ पर स उत्तरल आ अपन आँगन में जा ठाढ़ भ गेल मामिक सोझा - काहा गेल छलैन दिन भरी ? मामी केर चिंता तामस में बदली गेल छलैन । प्रणव चूप , घेत झुकोने ठाढ़ ।
अईयो मार्लाको नेंग्रा ? मामी लग आबी गेलिक ।
प्रणव जोर स मुरी झात्लक । मामिक स्वर आर तमास्सा गेलें - तखन कहा छलैह दिन भरी बहुकल प्यासल ? अंदेशा स अखनो कोढ़ धरधरा रहल अछि ।
प्रणव बुक भेल ठाढ़ रहल ।आब मामिक बेशी चिंता भेलैक । एकदम सटी हाथ स देह छूबैत पूछाल्कैक - मों खराब छौक ?
नहीं , अहि बेर प्रनावक बोल फुत्लैक ... एक टा संगी संग धारक ओही पार चली गेल रही , ओ अपन घर बाजूने छल । ओताही खा लेलियाई आई । नहीं जानी कियक झूठ बाजी गेल ओ ? मुदा मामिक जेना बिश्वास नहीं भेलैन । जिरह करैत पुछाल्खिं --खेने ,पिने छे टी एना मूह कियक सूखायल छोऊ?
प्रणव जबरदस्ती हसल -- दिन में जे खेलियक से की पेट में धेले अछि ? सांझ भेलै । किछु दिय ने खाय लेल ।
ओकरा हसित देखि मामिक चिंता जेना दूर भा गेलिक । जलखई देलकैक आ भानस - भात में लागी गेलैक । मुदा प्रनावक मों ओही दिन कथू में नहीं लाग्लैक । गर्मी मॉस छलैक । आँगन में पट्टिया बिछा ईजोरिया में परि रहल । हबो सिह्कैत रहैक । तहियो प्रणव कछ्मछैत रहल । ओकरा बेबे बेर मों पारित रहलैक अपन देह पर बज्रैत छरी आ आर्त्नादक स्वरके दबा पसरित खिल खिल हसी । आ तकर बाद गाल पर एक टा सम्धानल चाट आ चाटक संग आगि सन बोल - साख ने देखू , हमर देह चूताह , पहिने मखानक पात स मूह पोछी आ ।
ओना प्रनावक मूह एकदम पोछल - पाछल आ चिक्कन छलैक । भबूका गोराई आ नंगर देह । मूह कान खूब निख्रल । ममी कहैत छलथिन - रंगल- धोरल , लिखल पढ़ल मूह । टेमी स लिखल ।
ओना मुनर झाक मूह सेहो रंगले - धरौल छलैन - एकदम पकिया रंग स । कारी आ चाकर मूह । नाक सेहो चतरल । ग्स्सल बाही आ चौरा छाती में सौसे केश , एकदम कंठ धरी आ पीठ पर सेहो दुनु काट । कान आ हाथ पैरक अंगूर पर सेहो पिघ पिघ केश । मुदा माथक केश अधिक काल अस्तूरा स मूर्बा लेत छलाह । कारी - कारी झामत्गर केश छलैन , गर्मी मॉस से सौसे माथो में घम्हौरी भ जैत छलैन , मुदा छिल्बा लैत छलाह ।
मुन्नार झाक बहिन , प्रनावक माइयो एकदम गोर भभूका छलैक । देखबा में सेहो तेहने सून्नारी । १५ बर्ष छोट छलैक मून्नर झा स , मुदा विआह स पहिने ओकरे भेलैक , १४ हम बरख में । धनिक घर आ सूँनर वर । जमिन्न्दारक खानदान छलैक , कालू चौधरीक नोत - पात पर आयल छलखिन प्रनावक बाप । मून्नर झाक बहिन के देखाल्खीं आ अपन जेठ भाई लंग जीद क देलखिन । कालू चौधरीक भनसियाक बेटी , मुन्नार झाक बहिन चंपा एकता बरका घर में पूत्हू बनी गेलीह -- कालू चौधरी स पैघ जमिन्दारक घर ।
मिथलाक गाम घर :


c: text/html

text:
दिन - राति प्रवाहित होमै बला नाम रस केर बीच भिनसर होयते भक्त लोकनिक भीड़ जमा होमे लागैत अछि। राति केँ मैया केँ भक्त लोकनिक भीड़ एतेक उमैड़ परैत अछि कि माँ श्यामा माई परिसर छोट पैड़ जायत अछि। भक्त लोकनिक जयकार केँ बीच कीर्तन मंडली सभक दिस से विभिन्न धुन सभ पर माँ श्यामा नामधुन संकीर्तन सँ पूरा माहौल भक्तिमय बनल अछि। ओहिठाम उपस्थित हर भक्तक मुंह सँ अपनेआप मैया केर नाम निकैल रहल अछि। माँ श्यामा मंदिर मे मैया केर दर्शन करबाक लेल दिन - राति भक्त सभक तांता लागल रहैत अछि।
पूरा माधवेश्वर परिसर मे आध्यात्मिक संगम केर विहंगम नजारा देखबाक लेल भेट रहल अछि। भक्त लोकनि परिसर मे डेग राखैते मैया केर भक्ति मे डूबे लागैत छथि। सभक मुखारविंद सँ सिर्फ आओर सिर्फ माँ श्यामा केर नाम निकैल रहल अछि। ओतहि मंदिर परिसर के बाहर लगाओल गेल मेला केँ सेहो प्रसार लगातार बढ़ते जे रहल अछि। परिसर के भीतर व बाहर केर माहौल पूरा तरहे भक्तिमय बनल अछि।
नौ दिन धरी चलाई बला एहि आयोजन ल'केँ लागै बला मेला मे शहर केँ बाहरो से बहुत दोकानदार पहुँचल छथि। ओतहि माँ श्यामा मंदिर न्यास समिति सँ जुडल लोग सभ पूरा तरहे चौकस देखार देला। न्यास समिति व नवाह यज्ञ संचालन समिति सँ जुड़ल कार्यकर्ता सभ पूरा परिसर मे चौकस छथि। ओतहि दरभंगा के अलावा आन स्थान सभसँ सेहो कीर्तन मंडली सभ पहुँच रहल अछि। सभ अप्पन - अप्पन प्रस्तुति सँ मैया केँ दरबार क' गुलजार क' रहल अछि। 7 नवम्बर सँ शुरू भेल ई नवाह यज्ञ 16 नवम्बर धरी चलत।

robotstxt: allowed

filter: keep


text:
जयनगर-बर्दीबास तक बड़ी लाइनक सर्वेक्षणक काज पूरा भेल
मधुबनी, जयनगर। भारतक सबस सफल रेल मंत्री लालू प्रसादक एकटा सपना पूरा हुए जा रहल अछि। समाद विशेष रूप स एहि योजना कए 2008 मे प्रकाशित केने छल। तत्कालीन रेलमंत्री लालू सीमावर्ती क्षेत्र जयनगर स नेपाल क बर्दीबास तक बड़ी रेल लाइन बिछेबा लेलसर्वेक्षणक काज शुरू करबेने छलाह। लालू प्रसाद सपना छल जे अयोध्या स जनकपुर भाया सीतामढ़ी ट्रेन चलि सकै। जाहि स रामायण सर्किटक विकास क संग-संग अवध आ मिथिलाक मिलन कए आओर पुख्ता बनाउल जा सकै। लालू एकर संगहि भारत आ नेपालक बीच सीधा रेल संपर्क स्थापित करि चीनक सामरिक तैयारी कए सेहो उत्तर देबाक मजबूत पहल केने छलाह। मुदा लोकसभा चुनावक बाद जहिना लालूक पद गेल, ममता बनर्जी लालूक अन्य योजनाक भांति एहि योजना कए सेहो शिथिल करि देलथि। आखिरकार मार्च क मध्य मे एहि रेलमार्ग सर्वेक्षण क काज पूरा करि लेल गेल अछि आओर उम्मीद अछि जे एहि रेल खंड पर शीघ्र बड़ी रेल लाइन निर्माण क काज प्रारंभ भ सकत। ओना एहि संबंध मे पूर्व-मध्य रेलवे हाजीपुर क महाप्रबंधक संजीव हांडा क कहब अछि जे एहि योजना पर काज भ रहल अछि। जयनगर-दरभंगा रेलखंडक निरीक्षण क क्रम मे मधुबनी आ जयनगर रेलवे स्टेशन पर पत्रकार स गपशप मे ओ कहला जे इ योजना रेलवेक महत्वपूर्ण योजना मे स एक अछि। महाप्रबंधक कहला जे मधुबनी आदर्श रेलवे स्टेशन क श्रेणी मे अछि आ एहि निमित्त तेजी स काज भ रहल अछि। जयनगर-दरभंगा रेलखंड पर गाड़ी क संख्या बढ़ेबा पर ओ कहला जे जयनगर मे वाशिंग पिट निर्माण क बाद एहि पर विचार भ सकैत अछि। मुदा ओ इ मानलाह जे मई तक एकर निमार्ण कठिन अछि आ निर्धारित अवधि 31 मई तक निमार्ण काज पूरा नहि भ सकल। सीतामढ़ी-जयनगर-लौकहा नव रेल लाइन निर्माण क बाबत सवाल पर ओ कहला जे पहिने सीतामढ़ी मुजफ्फरपुर रेल लाइन निर्माण काज पूरा कैल जाएत।
एखनो सपने अछि अयोध्या स जनकपुर भाया सीतामढ़ी
जयनगर-बर्दीबास तक बड़ी लाइनक सर्वेक्षणक काज पूरा भेल


text:
अगर अपने अप्पन ड्राइवर, चपरासी वा आन कुनु सहकर्मी क' वेतन के रूप म' 1000 या 500 के नोट देना छी तेँ ओ वापस ल' हुनका 100 टक्का के नोट देबाक प्रयाश करि। अपनेक घर दुइ दिन धरी कहूना चल जायत मुदा अप्पन सहायक लोग जे रोज - रोज कमबैत आर खाय छैथ जिनका लग बैंक केर खाता सेहो नहि होयत छैन्ह ऐना म' ई स्वर्ण मौका अछि सोशल वर्क करबाक आर पुण्य कमेबाक। गरीब से लेल गेल सभ 1000 या 500 के नोट अपने अगला 50 दिन म' आराम से अप्पन बैंक खाता म' जमा करा सकैत छी मुदा ओ नहि।
अगर कुनु रिक्शावाला, दूधवाला या सब्जीवाला अपने सँ 1000 या 500 के नोट बदलबाक लेल कहे तेँ सज्जन आर राष्टभक्त नागरिक के नाते हुनकर मदद करी। किएक जे अपने सक्षम छी बाद म' बैंक खाते म' जमा करवा सकैत छी। अगला किछ दिन धरी अपने कुनु पैघ ख़र्च नहि करि। ऐना केला सँ अपने अप्पन संगे संग दोसरो केर मदद करब आर देश म' अनावश्यक भीड़ बैंक म' नहि होयत।
एखन किछ दिन बेसी सँ बेसी ऑनलाइन व्यवहार करी या फेर क्रेडिट या डेबिट कार्ड केर इस्तेमाल करि आर बचाओल गेल पाई कुनु गरीब के 1000 या 500 नोट से बदैल दी।कुनु तरहक अफवा नहि पसारी नहि पसरे दी। हम सभ सरकार केँ पूर्ण रुपे सहयोग करी।


text:
राज सं लाचार कांग्रेस
महाराष्ट्र विधानसभा मे महाराष्ट्र नवनिर्माण सेना के विधायक जमि कs बवाल करलक. समाजवादी पार्टी के विधायक अबु आजमी के हिंदी मे शपथ लेबय सं रोकय के पूरा कोशिश करलक. शपथपत्र छीन लेलक. हाथापाई करलक. एतेक सभ भेलाह पर कांग्रेस के कहनाय अछि जे महाराष्ट्र नवनिर्माण सेना प्रमुख राज ठाकरे कानून के मखौल उड़ा रहल अछि. ओ कानून... संविधान के अनादर करि रहल अछि. कतेक हास्यास्पद गप अछि. कांग्रेस ई बात करि रहल अछि. जकर राज्य आओर केंद्र दुनू ठाम सरकार अछि.
आखिर राज ठाकरे के शुरुए सं एतेक सिर पर के चढ़ौलक ? कांग्रेसे नहि ? मराठी मानुष आओर यूपी-बिहारी भैया सभ के खिलाफ मारि-पीट करय के मामला होए. यूपी-बिहारी वापस जाओ के नारा लगाबय के होए. कांग्रेस शुरूए सं कड़ा रुख अपनौने रहैत त एहन हाल नहि रहैत? सवाल इहो अछि जे अगर कांग्रेस आओर शरद पवार जीक एनसीपी... राज ठाकरे के बढ़ावा नहि देने रहैत त कि आई महाराष्ट्र मे कांग्रेस-एनसीपी के सरकार बनैत? कहि सकय छी...कदापि नहि? ओ त राज ठाकरे छथि जिनके प्रतापे बाल ठाकरे के शिवसेना के वोट कटल आओर कांग्रेस-एनसीपी आगां बढ़ि सकल. एकदम सं अंग्रेज वाला फूट डालो राज करो के नीति.
राज ठाकरे चुनाव खत्म भेलाह के बादे सभ विधायक के कहि देने रहय जे अहां सभ मराठी मे शपथ लिअ. अगर मराठी मे शपथ नहि लेब त हमर लोक अहां सभ के रोकि सकैत अछि आ दोसर कदम उठा सकैत अछि. लोक के देश मे कोनो भाषा पढ़य...लिखय... बाजय... शपथ लेबय के अधिकार देल गेल अछि. आओऱ फेर हिंदी त राष्ट्रभाषा अछि. आब अहां सोचि सकय छी जे कि राज ठाकरे आओर एहि कांग्रेस सरकार के रहैत देश मे कोनो विधायक हिंदी मे शपथ नहि लs सकैत अछि कि ?. अगर हिंदी मे शपथ नहि ल सकैत अछि त अहां मैथिली... संस्कृत... उर्दू... गुजराती... पाली के बारे मे सोचि सकय छी जे कि हाल होएत?
महाराष्ट्र मे ई सभ भेल मुम्बई महानगर मे. जतय अहां सोचि सकय छी जे आधा सं बेसि लोक बाहरी होएत... कमाय... खाय के लेल आएल लोक. फिल्मी दुनिया... सरकारी दफ्तर मे काज करय वाला... फैक्ट्री... कारखाना... दोकान मे काज करय वाला. कारोबार के लेल दोसर ठाम सं आएल लोक. महाराष्ट्र के दोसर हिस्सा के बात छोडु मुदा मुम्बई मे त बेसि अंग्रेजीए चलैत अछि. मराठी हिंदी त छोडु. बॉलीवुड फिल्म के हिंदी डॉयलॉग सेहो रोमन मे लिखल रहैत अछि. ओहि ठाम राज ठाकरे के पार्टी के एहन हंगामा पर राज्य सरकार किएक चुप अछि किछ कहल नहि जा रहल अछि. राज्य के मुख्यमंत्री कहय छथिन्ह ई अशोभनीय घटना अछि. ओ किछ करताह नहि. बस डॉयलॉग छोड़ताह. हिनका सं पहिने जे मुख्यमंत्री छलाह देशमुखजी हुनको सेहो हाल छलन्हि. महाराष्ट्र मे जखन यूपी-बिहारी के पीटल जा रहल छल तखन ओ चुपचाप सिर्फ देखैत रहलाह.
आओर एहन नहि अछि जे ई सभ एकाएक भेल होए. राजठाकरे पहिने सं एकर धमकी देने छल तखनो किछ नहि भेल इहे त बड़का शर्म के बात अछि. ओना सभ पार्टी के दबाव के देखैत बाद मे महाराष्ट्र नवनिर्माण सेना के चारिटा विधायक के चारि साल के लेल निलंबित करि देल गेल. आब देखु आगां कि होएत अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Saturday, March 14, 2009
मैथिल रंग बरसे (यू.एस. मे मैथिलक होली) - विद्या मिश्र
हमर सभक एहि बेरक होली हमर घरमे मनाओल गेल...25-30 टा परिवार रहथि। सभ मैथिल रहथि जाहिमे प्रोफेसर हरिमोहन झाक नाति आ डॉ. रमा झाक पुत्र प्रतीक झा सेहो रहथि, ओ हमरा सभक न्ईक मित्र सेहो छथि। हमर सभक प्रयास रहैत अछि पाबनि-तिहारकेँ पारम्परिक रूपमे मनेबाक जाहिसँ अगिला पीढ़ीक बच्चा एकर अनुकरण कए सकए, अनुभव क’ सकए आ अर्थ बुझि सकए।
पछिला साल सभ बच्चा सभ अपन लिखल नाटक हिरण्यकश्यप/ होलिकाक मंचन कएने रहथि। कमसँ कम हुनकासभकेँ होली पाबनि कोना आ किएक मनाओल जाइत अछि तकर पूर्ण ज्ञान छन्हि। किएक हम सभ रंग लगबैत छी आ गरा मिलै,प्त छी, पारम्परिक खानपान आ होली गीत..सभटा।
मैथिल लोकनि भाग लेबाक लेल न्यू जर्सी, विर्जिनिया, वासिंगटन डी.सी आ मेरीलेण्ड सँ अएलाह, से 4-5 गोट स्टेट्स मैथिल रहथि। एहि बेर सभसँ नीक उत्तर प्रतियोगिता रहए, सर्वोत्तम ड्रेस-समन्वय आ पार्सल देबाक प्रतियोगिता रहए आ एहि सभमे मिथिला संस्कृतिसँ सम्बन्धित गहन प्रश्न रहए।सर्वोत्तम उत्तरक लेल हम सभटा उत्तर पढ़लहुँ आ तखन वोट देलहुँ??? सभ गोटे एहि अवसरक लेल बड्ड उत्साहित रहथि आ एहि अवसरक प्रति उत्सुक सेहो। एतए यू.एस.ए. मे बसंतक छुट्टी रहैत अछि से स्कूल कॉलेजक बच्चा सभ अएलाह आ एहि पारम्परिक होली उत्सवमे भाग लेलन्हि...आ हुनका ई एतेक नीक लगलन्हि जे अगिला बरिख सेहो एहिमे सम्मिलित होएबाक सोचलन्हि.... आ अंतिममे होलीक आशीर्वचन हमर लिखल।
12 comments:
photo report dunu nik,ReplyDelete
ehina aaga seho report pathabi se aagrah
padhi kay bad nik lagalReplyDelete
report khoob nik lagalReplyDelete
nik lagal padhi kayReplyDelete
baah baah amerikaa mein maithil loknik holee, suni aa dekh ka mon aanand bha gel.ReplyDelete
Khushi Bhel Je aha sab Bidesh me rahiyo ka apan sansakriti sa Judal chi. Ona Ota Rahanihar Sab gote jan ektham Jamma bha ka Holi matre nae aan aan pabain seho kari ta nik . Aha ota ke Gatibidhi sab Ahina Dait rahab. DhanyabadReplyDelete
jitumaithil@gmail.com
परदेश में देशक त्येाहार, बर निक लागल,ReplyDelete
हमर नबका ब्लाँग अहीं सब परदेशी बंधु के स्म्रपित अैछ, ब्लाँग आबु आर अपन-अपन बिचार देल जाए।
ब्लाँगः http://matribhumimithila.blogspot.com/
एक टा मैथिल,
अमित कुमार झा "गेापाल"
Hum sab apan parivar aa Desh sa bahut door chi.....par koshish karaichi ki apan sanskriti aa apan dharohar ke bacha ka aa sanwar ka raakhi !!!ReplyDelete
Apan dost sab ke apan parivar buijh ka , sab sukh dukh saath aa sab ke jaroorat pada par sahayta karai chi .
Sabta paiban tyohar , hum sab milka baient lene chi , HOLI humar jimma main aich , Jaldiye ahaan sabh ke USA MAITHILS CELEBRATION !!! ke updates bhetat .
Ona hum sab 6th June , saturday ka MITHILS CRICKET TOURNAMENT / PICNIC ayojit ka rahal chi .....
Ummed aich je 80/100 Maithils parivaar jutat .
Hummar maithili writing otek nik nai aich , aa humar guru , humar saus rahaith ....o aab jibait nai chiath , ta truti lel chama !!!!
Koshish karab ki ahaan sab sa seekhi .....
Dhanyawad .....GAJENDRA JI !!!!
nik reportazReplyDelete
परदेश में देशक त्येाहार, बर निक लागल,ReplyDelete
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
१
“माँझ आंगनमे कतिआएल छी” मुन्नाजीक रुबाइ आ गजल संग्रहक नाम अछि। कतिआएल
आ सेहो माँझ आंगनमे! की कबीरक उलटबासीक प्रभाव अछि ई आकि गजलक स्वभाव अछि
ई? नहिये ई कबीरक उलटबासीक प्रभाव अछि नहिये ई गजलक स्वभाव अछि, ई एकटा
यथार्थ अछि। मुन्नाजी सन कतेको लोक कतिआएल छथि, प्रतिभा अछैत हेराएल छथि।
मुदा गजलकार सभटा दोख अपनेपर लऽ लै छथि।
आब तँ माँझ आँगनमे कतिआएल छी
अपने चालिसँ आब बेरा गेलहुँ हम
आ सएह कारण अछि जे ओ नोरक सुख भोगऽ लागै छथि।
नोर तँ खसैए मुदा मजा सन लगैए
केहन नीक प्रेमक दुख लेलहुँ हम
बड़का खाधिमे खसै छथि आ तहू लेल अपनेकेँ दोखी मानै छथि:
छोटको ठेससँ नै सबक लेलहुँ हम
तँए बड़का खाधिमे खसि गेलहुँ हम
तँ की गजलकार प्रेमक महत्व बिसरि गेल छथि, नै प्रेम तँ सभकेँ चाही।
सभ उमेर वर्गकेँ प्रेम चाही
मरितो धरि कुशल-छेम चाही
आ हिनका जँ कोस दू-कोस मात्र चलबाक रहितन्हि तखन ने, हिनका तँ बहुत आगाँ
बढ़बाक छन्हि तेँ प्रेम चाही।
डाहसँ पहुँचब कोस-दू कोस
आगू बढ़बा लेल तँ प्रेम चाही
आ से सभ ठाम। एकटा हमर संगी छल, एकटा परीक्षामे टॉप केलक तँ बाजल- नै
कम्पीट करै छी तँ नै करै छी, आ करै छी तँ टॉप करै छी। ओ गजलकार नै छल जँ
रहिते तँ अहिना लिखितए:
बदरी लादल रहै कोनो बात नै
जदि बरसी तँ बरिसात बनि कऽ
आ नजरि-नजरिक फेर आ हाफ ग्लास फुल ई दुनूटा अवधारणा ऐ रूपमे ओ राखै छथि:
नजरि उठा कऽ देखबै तँ खाली बुझाएत ई दुनियाँ
नजरि गरा कऽ देखबै तँ सभ देखाएत ई दुनियाँ
समालोचना आ विरोध दुनूकेँ गजलकार नीक मानै छथि।
पक्षधरसँ राखू अपनाकेँ बचा कऽ
विपक्षीक सभ बातकेँ नै तीत बुझू
महगाइसँ लोक बेकल अछि मुदा तकरा लेल झुमैत मचानक बिम्ब देखू:
महगाइसँ खूने नै हड्डियो सुखाइए
आब झुलैत मचान सन लगैए लोक
आ ई उलटबासी देखू, बिम्ब नव, भावना शाश्वत:
हम तँ घूर जड़ेलौ गर्मी मासमे
मिझाएल आगिसँ पसाही कहियो
ई कोन गोष्ठी छी जे अछि कोन पत्रिकाक प्रायोजित चिट्ठी छपबाक राजनीति सन,
ई रुबाइ देखू:
मोन भए उठल दुखित होहकारीसँ
उठि दर्शक भागल मारामरीसँ
प्रायोजक तँ पथने रहल कान अपन
कर्ता देखार भेला जतियारीसँ
मुदा बाढ़िक विषय जँ मैथिली गजलक अंग नै बनए तँ बुझू जे गजलकार समाजसँ
कतिआएल छथि। मुदा से नै अछि।
धार एखन धरि तँ उफानपर अछि
लोक ताका-ताकी करैत बान्हपर अछि
आब पड़ाइन घटल अछि, मिथिलासँ पड़ाइन। बाहरी लोक बिहारीकेँ मजदूर आ
श्रमिकक पर्यायवाची मानि लेने छथि। तहूपर गजलकारक कलम चलल अछि।
बिहारक सिरखारी बदलि गेल सन लगैए आब
श्रमिक घटलासँ कंपनी-मालिक लगै बिहारी जकाँ
मुन्नाजीक गजल आ रुबाइ स्वच्छन्द रूपसँ बमकोला जेकाँ बहल अछि। शेरक
स्वभाव होइ छै जे जँ ओकरा नेकासँ कहल जाए तँ आह-बाह लोक करिते अछि।
मैथिलीमे गजल-रुबाइ जइ तरहेँ प्रसारित भऽ रहल अछि से देखि कऽ यएह लागि
रहल अछि जे जतेक ई विधा अपनाकेँ पसारि रहल अछि तइसँ बेशी मैथिली
लाभान्वित भऽ पसरि रहल अछि।
--गजेन्द्र ठाकुर १९ मइ २०१२
2
मैथिली गजल शास्त्र- भाग-१
गजलक उत्पत्ति अरबी साहित्यसँ मानल जा सकैत अछि मुदा ओतए ई अरकान माने
कोनो उत्तेजक घटनाक वर्णन विशेषक रूपमे छल। मुदा गजल जे एहि अरकान सभक
समुच्चय अछि से फारसीक छी। फेर ओतएसँ गजल उर्दू-हिन्दी आ आब मैथिलीमे आएल
अछि।
मायानन्द मिश्र मैथिली गजलकेँ गीतल कहलन्हि, मुदा हम एतए ओकरा गजले कहब आ
अरबी फारसीक छन्द-शास्त्रक किछु शब्दावलीक प्रयोग करब। से मैथिली गजल
शास्त्रक शब्दावली भेल अरूज ।
बहर: उन्नैस टा अरबी बहर होइत अछि। एतेक बहर मोन रखबाक आवश्यकता नहि।
किएक तँ बहर माने थाट, राग-रागिनी। एहि उन्नैसटा अरबी बहरक बदला मैथिली
लेल नीचाँमे भारतीय संगीत (स्रोत स्व. श्री रामाश्रय झा रामरंग) दऽ रहल
छी। आ किएक तँ देवनागरी आ मिथिलाक्षरमे जे बाजल जाइत अछि सएह लिखल जाइत
अछि (ह्रस्व इ सेहो मैथिलीमे अपवाद नहि अछि) से ह्रस्व आ दीर्घ स्वरकेँ
गनबाक विधि मैथिलीमे भिन्न अछि, सेहो एतए देल जाएत। जाहि बहरमे शेरमे आठ
(माने शेरक दुनू मिसरामे चारि-चारि) अरकान हुअए से भेल मसम्मन आ जाहि
बहरमे शेरमे छह (माने शेरक दुनू मिसरामे तीन-तीन) अरकान हुअए से भेल
मुसद्द्स । एतए मैथिलीमे विभक्ति सटा कऽ लिखबाक वैज्ञानिक आधार फेर सिद्ध
होइत अछि कारण गजलमे जे विभक्ति हटाइयो कऽ लिखब तैयो अरकान गनबा काल तेना
कऽ गानए पड़त जेना विभक्ति सटल हुअए, विभक्ति लेल अलगसँ गणना नहि भेटत।
जाहि बहरमे एक्केटा रुक्न हुअए से भेल मफरिद बहर आ जाहिमे एकटा सँ बेशी
रुक्न हुअए (रुक्नक बहुवचन अराकान) से भेल मुरक्कब बहर।
दूटा अराकान पुनः आबए तँ ओकरा बहरे-शिकस्ता कहल जाएत।
मिसरा आ शेर: मैथिली गजलमे दू पाँतीक दोहा जे कोनो उत्तेजक घटनाक विशेष
वर्णन करैत अछि तकरा मिसरा वा शेर कहै छी। दुनू पाँती एकट्ठे भेल शेर आ
ओहि दुनू पाँतीकेँ असगरे मिसरा कहब। मतलाक दुनू मिसरामे एकरंग काफिया
माने तुकबन्दी होएत।
ऊला आ सानी: शेरक पहिल मिसरा ऊला आ दोसर मिसरा सानी भेल। दू मिसरासँ मतला
आ दू पाँतीसँ दोहा बनल।
अरकान (रुक्न) आ जिहाफ: आठ टा अरकान (एकवचन रुक्न) सँ उन्नैस टा बहर
बहराइत अछि। से अरकान मूल राग अछि आ बहर भेल वर्णनात्मक राग। अरकानक छारन
भेल जिहाफ । जेना वरेण्यम् सँ वरेणियम्।
तकतीअ: दू पाँतीक कोनो उत्तेजक घटनाक विशेष वर्णन करैत दोहा जे मिसरा वा
शेर अछि आ कएक टा मिसरा वा शेर मिलि कऽ गजल बनैत अछि, तकर शल्य चिकित्सा
लेल तकतीअ अछि। से मिसरा कोन राग-रागिनीमे अछि तकर तकतीअसँ बहर ज्ञात
होइत अछि ।
मतला (आरम्भ) आ मकता (अन्त): गजलमे पहिल शेर मतला आ आखिरी शेर मकता भेल।
मतलाक दुनू मिसरामे तुक एकरंग मुदा मकतामे कवि अपन नाम दै छथि। मकताक
कखनो काल लोप रहत, एकरा सन्दर्भसँ बुझब थिक मुदा मतलाक रहब अनिवार्य।
काफिया आ रदीफ: तुकान्त काफिया आ ओकर बाद वा कफियायुक्त शब्दक पहिनेक
शब्द/ शब्द समूहकेँ रदीफ कहैत छिऐ। काफिया युक्त शब्द बदलत मुदा रदीफ नञि
बदलत। काफिया वर्ण वा मात्राक होइ छै आ रदीफ शब्द वा शब्द समूहक।
दूटा काफियाबला शेर जू काफिया कहल जाइत अछि।
एक दीर्घक बदला दूटा ह्रस्व सेहो देल जा सकैए।
जेना काफिया वर्ण आ मात्राक संग शब्दकेँ सेहो प्रयुक्त करैत अछि तेहिना
रदीफ एकर विपरीत शब्द आ शब्दक समूहमे सन्निहित वर्ण आ मात्राकेँ सेहो
प्रयुक्त करिते अछि। ऐ तरहेँ पहिल पाँतीमे जँ शब्द समूह रदीफ अछि तँ तँ
दोसर पाँतीमे ओकर कोनो एक शब्द दोसर शब्दक अंग भऽ सकैए आ ओइ काफिया युक्त
शब्दमे रदीफक उपस्थिति रहि सकैए।
दूटा काफियाक बीचमे सेहो रदीफ रहि सकैए, रदीफ ऐ तरहेँ अनुपस्थितसँ लऽ कऽ
एक शब्द, शब्दक समूह वा वाक्य भऽ सकैत अछि जे अपरिवर्तित रहत। मुदा
काफिया युक्त शब्द गजलमे बदलैत रहत। मैथिली व्याकरणक दृष्टिसँ अपरिवर्तित
मात्रा अपरिवर्तित अपूर्ण शब्दकेँ बिना रदीफक गजल कहि सकै छिऐ, कारण ई
काफियाक मूल विशेषता छिऐ (अपरिवर्तित मात्रा वा अपरिवर्तित अपूर्ण शब्द)
..आ जँ शब्द वा शब्दक अपरिवर्तित समूह दृष्टिसँ देखी तँ एतए रदीफ
अनुपस्थित अछि ...ओना रदीफ अनुपस्थित सेहो रहि सकैए, शास्त्रीय दृष्टिसँ
कोनो दिक्कत नै अछि.. से प्रारम्भमे बिना रदीफक गजलक बदला "एक शब्द,
शब्दक समूह वा वाक्य" जे अपरिवर्तित रहए, सएह रदीफक रूपमे प्रयुक्त करू।
मैथिली गजल शास्त्र :
पहिने कमसँ कम ३७ ‘की’ बला कीबोर्ड लिअ।
एहिमे १२-१२ टाक तीन भाग करू। १३ आ २५ संख्या बला की सा,आ सां दुनूक बोध
करबैत अछि। सभमेँ पाँचटा कारी आ सातटा उज्जर ‘की’ अछि। प्रथम १२ मंद्र
सप्तक, बादक १२ मध्य सप्तक आ, सभसँ दहिन १२ तार सप्तक कहबैछ। १ सँ ३६ धरि
मार्करसँ लिखि लिय। १ आ तेरह सँ क्रमशः वाम आ दहिन हाथ चलत।
१२ गोट ‘की’ केर सेटमे ५ टा कारी आ सात टा उज्जर ‘की’ अछि।
प्रथम अभ्यासमे मात्र उजरा ‘की’ केर अभ्यास करू। पहिल सात टा उजरा ‘की’
सा, रे, ग, म, प, ध, नि, अछि आ आठम उजरा की तीव्र सं अछि जे अगूलका दोसर
सेटक स अछि।
वाम हाथक अनामिकासँ स, माध्यमिका सँ रे, इंडेक्स फिंगर सँ ग ,बुढ़बा
आँगुरसँ म , फेर बुढ़बा आँगुरक नीचाँसँ अनामिका आनू आ प, फेर माध्यमिकासँ
ध, इंडेक्स फिंगरसँ नि, आ बुढ़बा आँगुरसँ सां। दहिन हाथसँ १२ केरसेट पर
पहिल’की’ पर बुढ़बा आँगुरसँ स, इंडेक्स फिंगरसँ रे, माध्यमिकासँ ग,
अनामिकासँ म, फेर अनामिकाक नीचाँसँ बुढ़बा आँगुरकेँ आनू आ तख बुध्बा
आँगुरसँ प, इंडेक्स फिंगरसँ ध, माध्यमिकासँ नि आ अनामिकसँ सां। दुनू
हाथसँ सां दोसर १२ केर सेटक पहिल उज्जर ‘की’ अछि। आरोहमे पहिल सेटक सां
अछि तँ दोसर सेटक प्रथम की रहबाक कारण सा।
दोसर गप जे की बोर्डसँ जखन आवज निकलयतँ अपन कंठक आवाजसँ एकर मिलान करू।
कनियो नीच-ऊँच नहि होय। तेसर गप जे संगीतक वर्ण अछि सा,रे,ग,म,प,ध,नि,सां
एकरा देवनागरीक वर्ण बुझबाक गलती नहि करब। आरोह आ अवरोहमे कतेक नीच-ऊँच
होय तकरे टा ई बोध करबैत अछि। जेना कोनो आन ध्वनि जेनाकि क केँ लिय आ, की
बोर्ड पर निकलल सा,रे...केर ध्वनिक अनुसार क ध्वनिक आरोह आ अवरोह करू।
ई जे सातो स्वरक वर्णन पिछला अंकमे देल गेल छल ओकरासँ आगू आऊ। एहि सातू
स्वरमे षडज आ पंचम मने सा आ प अचल अछि, एकर सस्वर पाठमे ऊपर नीचाँ होयबाक
गुंजाइस नहि छैक। सा अछि आश्रय आकि विश्राम आ प अछि उल्लासक भाव। शेष जे
पाँचटा स्वर अछि से सभटा चल अछि, मने ऊपर नीचाँक अर्थात् विकृतिक गुंजाइस
अछि एहिमे। सा आ प मात्र शुद्ध होइत अछि। आ आब विकृति भ’ सकैत अछि दू
तरहेँ शुद्धसँ ऊपर स्वर जायत किंवा नीँचा। जदि ऊपर रहत स्वर तँ कहब ओकरा
तीव्र आ नीचाँ रहत तँ कोमल कहायत। म कँ छोड़ि कय सभ अचल स्वरक विकृति
होइत अछि नीचाँ, तखन बुझू जे “रे, ग,ध, नि” ई चारि टा स्वरक दू टा रूप
भेल कोमल आ शुद्ध। ’म’ केर रूप सेहो दू तरहक अछि, शुद्ध आ तीव्र। रे दैत
अछि उत्साह ग दैत अछि शांति म सँ होइत अछि भय ध सँ दुःख
आ नि सँ आदेश। शुद्ध स्वर तखन होइत अछि, जखन सातो स्वर अपन निश्चित स्थान
पर रहैत अछि। एहि सातो पर कोनो चेन्ह नहि होइत अछि।
जखन शुद्ध स्वर अपन स्थानसँ नीचाँ रहैत अछि तँ कोमल कहल जाइत अछि, आ ई
चारिटा होइत अछि एहिमे नीचाँ क्षैतिज चेन्ह देल जाइत अछि, यथा- रे॒, ग॒,
ध॒, नि॒।
शुद्ध आ मध्यम स्वर जखन अपन स्थानसँ ऊपर जाइत अछि, तखन ई तीव्र स्वर
कहाइत अछि, एहिमे ऊपर उर्ध्वाधर चेन्ह देल जाइत अछि। ई एकेटा अछि- म॑।
एवम प्रकारे सात टा शुद्ध यथा- सा,रे,ग, म, प, ध, नि, चारिटा शुद्ध यथा-
रे॒,ग॒,ध॒,नि॒ आ एकटा तीव्र यथा म॑ सभ मिला कय १२ टा स्वर भेल।
एहिमे स्पष्ट अछि जे सा आ प अचल अछि, शेष चल किंवा विकृत।
आब फेर कीबोर्ड पर आऊ। ३७ टा की बला कीबोर्ड हम एहि हेतु कहने
चालहुँ,किएक तँ १२, १२, १२ केर तीन सेट आ, अंतिम ३७म तीव्र सां केर हेतु।
सप्तक मे सातटा शुद्ध आ पाँचटा विकृत मिला कय १२ टा भेल!
वाम कातसँ १२ टा उजरा आ कारी की मंद्र सप्तक, बीच बला १२ टा की मध्य
सप्तक आ, २५ सँ ३६ धरि की तार सप्तक कहल जाइत अछि।
आरोह- नीचाँ सँ ऊपर गेनाइ, जेना मंद्र सप्तकसँ मध्य सप्तक आ मध्य सप्तकसँ
तार सप्तक।
मंद्र सप्तकमे नीचाँ बिन्दु, मध्य सप्तक सामान्य आ तार सप्तकमे ऊपर
बिन्दु देल जाइत अछि, यथा-
स़, ऱ,ग़,म़,प़,ध़,ऩ सा,रे,ग,म,प,ध,नी सां,रें,गं,मं,पं,धं,निं
अवरोह- तारसँ मध्य आ मध्यसँ मंद्र केँ अवरोह कहल जाइत अछि।
वादी स्वर- जाहि स्वरक सभसँ बेशी प्रयोग रागमे होइत अछि। समवादी स्वर-
जकर प्रयोग वादीक बाद सभसँ बेशी होइत अछि। अनुवादी स्वर- वादी आ समवादी
स्वरक बाद शेष स्वर। वर्ज्य स्वर- जाहि स्वरक प्रयोग कोनो विशेष रागमे
नहि होइत अछि। पकड़- जाहि स्वरक समुदायसँ कोनो राग विशेषकेँ चिन्हैत छी।
गायन काल सेहो सभ राग-रागिनीक हेतु निश्चित रहैत अछि। १२ बजे दिनसँ १२
बजे राति धरि पूर्वांग आ १२ बजे रातिसँ १२ बजे दिन धरि उत्तरांग राग
गाओल-बजाओल जाइत अछि।
पूर्वांग रागक वादी स्वर मे कोनो एक टा (सा, रे, ग, म, प ) होइत अछि।
उत्तरांगक वादी स्वरमे (म,प,ध,नि,सा)मे सँ कोनो एक टा होइत अछि। सूर्योदय
आ सूर्यास्तक समयमे गाओल ज्आय बला रागकेँ संधि प्रकाश राग कहल जाइत अछि।
रागक जाति
रागक आरोह आ अवरोहमे प्रयुक्त्त स्वरक संख्याक आधार पर रागक जातिक
निर्धारण होइत अछि।
एकर प्रधान जाति तीन टा अछि। १. संपूर्ण (७) २.षाड़व(६) ३.औड़व(५) आ
एहिमे सामान्य स्वर संख्या क्रमशः ७,६,५ रहैत अछि।
आब एहि आधार पर तीनूकेँ फेँटू।
संपूर्ण-औरव की भेल? हँ पहिल रहत आरोही आ दोसर रहत अवरोही। कहू आब। (७,५)
एहिमे सात आरोही स्वर संख्या आ ५ अवरोही स्वर संख्या अछि। संपूर्णक
सामान्य स्वर संख्या ऊपर लिखल अछि(७) आ औड़वक (५) । तखन संपूर्ण-औड़व
भेल(७,५)। अहिना ९ तरहक राग जाति होयत। १.संपूर्ण-संपूर्ण(७,७)
२.संपूर्ण-षाड़व(७,६) ३.संपूर्ण-औड़व(७,५)
४. षाड़व-संपूर्ण- (६,७)
५. षाड़व- षाड़व - (६,६)
६. षाड़व -औड़व (६,५)
७.औड़व-संपूर्ण(५,७)
८.औड़व- षाड़व(५,६)
९. औड़व- औड़व(५,५)
थाट:
थाट- एकटा सप्तकमे सात शुद्ध, चारिटा कोमल आ एकटा तीव्र स्वर (१२ स्वर)
होइत अछि। एहिमे सात स्वरक ओ’ समुदाय, जेकरासँ कोनो रागक उत्पत्ति होइत
अछि, तकरा थाट वा मेल कहल जाइत अछि।
थाट रागक जनक अछि, थाटमे सात स्वर होइत छैक(संपूर्ण जाति)। थाटमे मात्र
आरोही स्वर होइत अछि। थाटमे एकहि स्वरक शुद्ध आ विकृत स्वर संग-संग नहि
रहैत अछि। विभिन्न रागक नाम पर थाट सभक नाम राखल गेल अछि। थाटक सातो टा
स्वर क्रमानुसार होइत अछि आ एहिमे गेयता नहि होइत छैक।
थाटक १० टा अछि।
१.आसावरी-सा रे ग॒ म प ध॒ नि॒
२.कल्याण-सा रे ग म॑ प ध नि
३.काफी-सा रे ग॒ म प ध नि॒
४.खमाज-सा रे ग म प ध नि॒
५.पूर्वी-सा रे॒ ग म॑ प ध॒ नि ६.बिलावल-सा रे ग म प ध नि ७.भैरव-सा रे॒ ग
म प ध॒ नि ८.भैरवी-सा रे॒ ग॒ म प ध॒ नि॒ ९.मारवा-सा रे॒ ग म॑ प ध नि
१०.तोड़ी-सा रे॒ ग॒ म॑ प ध॒ नि
वर्ण:
वर्णसँ रागक रूप-भाव प्रगट कएल जाइत छैक। एकर चारिटा प्रकार छैक।
१.स्थायी-जखन एकटा स्वर बेर-बेर अबैत अछि।ओकर अवृत्ति होइत अछि।
२.अवरोही- ऊपरसँ नीचाँ होइत स्वर समूह, एकरा अवरोही वर्ण कहल जाइत अछि।
३.आरोही- नीचाँसँ ऊपर होइत स्वर समूह, एकरा आरोही वर्ण कहल जाइत अछि।
४.संचारी-जाहिमे ऊपरका तीनू रूप लयमे होय।
लक्षण गीत: रचना जाहिमे बादी, सम्बादी,जाति आ गायनक समय केर निर्देशक
रागक लक्षण स्पष्ट भ’ जाय।
स्थायी: कोनो गीतक पहिल भाग, जे सभ अन्तराक बाद दोहराओल जाइत अछि।
अन्तरा: जकरा एकहि बेर स्थायीक बाद गाओल जाइत अछि।
अलंकार/पलटा: स्वर समुदायक नियमबद्ध गायन/वादन भेल अलंकार।
आलाप: कोनो विशेष रागक अन्तर्गत प्रयुक्त्त भेल स्वर समुदायक
विस्तारपूर्ण गायन/वादन भेल आलाप।
तान: रागमे प्रयुक्त्त भेल स्वरक त्वरित गायन/वादन भेल तान।
तानक गति द्रुत होइत अछि आऽ ई दोबर गतिसँ गायन/वादन कएल जाइत अछि।
आब आउ ताल पर। संगीतक गतिक अनूरूपेँ ई झपताल- १० मात्रा, त्रिताल- १६
मात्रा, एक ताल- १२ मात्रा, कह्रवा- ८ मात्रा दादरा- ६ मात्रा होइत अछि।
गीत, वाद्य आऽ नृत्यक लेल आवश्यक समय भेल काल आऽ जाहि निश्चित गतिक ई
अनुसरण करैत अछि, से भेल लय।जखन लय त्वरित अछि तँ भेल द्रुत, जखन
आस्ते-आस्ते अछि, तँ भेल विलम्बित आऽ नञि आस्ते अछि आऽ नञि द्रुत तँ भेल
मध्य लय।
मात्रा ताल केर युनिट अछि आऽ एहिसँ लय केर नापल जाइत अछि।
तालमे मात्रा संयुक्त रूपसँ उपस्थित रहला उत्तर ओकरा विभाग कहल जाइत अछि-
जेना दादरामे तीन मात्रा संयुक्त्त रहला उत्तर २ विभाग।
तालक विभागक नियमबद्ध विन्यास अछि छन्द।आऽ तालक प्रथम विभागक प्रथम
मात्रा भेल सम आऽ एकर चेन्ह भेल + वा x आऽ जतय बिना तालीक तालकेँ बुझाओल
जाइत अछि से भेल खाली आऽ एकर चेन्ह अछि ०.
ओऽ सम्पूर्ण रचना जाहिसँ तालक बोल इंगित होइत अछि, जेना मात्रा,
विभाग,ताली, खाली ई सभटा भेल ठेका।
चेन्ह-
तालीक स्थान पर ताल चेन्ह आऽ संख्या।
सम + वा x
खाली ०
ऽ अवग्रह/बिकारी
- एक मात्राक दू टा बोल
- एक मात्राक चारिटा बोल
एक मात्राक दूटा बोलकेँ धागे आऽ चारि टा बोलकेँ धागेतिट सेहो कहल जाइत अछि।
तालक परिचय
ताल कहरबा
४ टा मात्रा, एकटा विभाग, आऽ पहिल मात्रा पर सम।
धागि
नाति
नक
धिन।
तीन ताल त्रिताल
१६ टा मात्रा, ४-४ मात्राक ४ टा विभाग। १,५ आऽ १३ पर ताली आऽ ९ म मात्रा
पर खाली रहैत अछि।
धा धिं धिं धिं
धा धिं धिं धा
धा तिं तिं ता
ता धिं धिं धा
झपताल
१० मात्रा। ४ विभाग, जे क्रमसँ २,३,२,३ मात्राक होइत अछि।
१ मात्रा पर सम, ६ पर खली, ३,८ पर ताली रहैत अछि।
धी ना
धी धी ना
ती ना
धी धी ना
ताल रूपक
७ मात्रा। ३,२,२ मात्राक विभाग।
पहिल विभाग खाली, बादक दू टा भरल होइत अछि।
पहिल मात्रा पर सम आऽ खाली, चारिम आऽ छठम पर ताली होइत अछि।
धी धा त्रक
धी धी
धा त्रक
ह्रस्व-दीर्घ गणना
छन्द दू प्रकारक अछि।मात्रिक आ वार्णिक। वेदमे वार्णिक छन्द अछि।
वार्णिक छन्दक परिचय लिअ। एहिमे अक्षर गणना मात्र होइत अछि। हलंतयुक्त
अक्षरकेँ नहि गानल जाइत अछि। एकार उकार इत्यादि युक्त अक्षरकेँ ओहिना एक
गानल जाइत अछि जेना संयुक्ताक्षरकेँ। संगहि अ सँ ह केँ सेहो एक गानल जाइत
अछि।द्विमानक कोनो अक्षर नहि होइछ।मुख्यतः तीनटा बिन्दु मोन राखू-
१. हलंतयुक्त्त अक्षर-० २. संयुक्त अक्षर-१ ३. अक्षर अ सँ ह -१ प्रत्येक।
आब पहिल उदाहरण देखू :-
ई अरदराक मेघ नहि मानत रहत बरसि के=१+५+२+२+३+३+३+१=२० मात्रा
आब दोसर उदाहरण देखू ; पश्चात्=२ मात्रा ; आब तेसर उदाहरण देखू
आब=२ मात्रा ; आब चारिम उदाहरण देखू स्क्रिप्ट=२ मात्रा
छन्दोबद्ध रचना पद्य कहबैत अछि-अन्यथा ओ गद्य थीक। छन्द माने भेल एहन
रचना जे आनन्द प्रदान करए । मुदा एहिसँ ई नहि बुझबाक चाही जे आजुक नव
कविता गद्य कोटिक अछि कारण वेदक सावित्री-गायत्री मंत्र सेहो शिथिल/ उदार
नियमक कारण, सावित्री मंत्र गायत्री छंद, मे परिगणित होइत अछि तकर चरचा
नीचाँ जा कए होएत - जेना यदि अक्षर पूरा नहि भेल तँ एक आकि दू अक्षर
प्रत्येक पादकेँ बढ़ा लेल जाइत अछि। य आ व केर संयुक्ताक्षरकेँ क्रमशः इ
आ उ लगा कए अलग कएल जाइत अछि। जेना- वरेण्यम्=वरेणियम्
स्वः= सुवः।
आजुक नव कविताक संग हाइकू/ क्षणिका/ हैकूक लेल मैथिली भाषा आ भारतीय,
संस्कृत आश्रित लिपि व्यवस्था सर्वाधिक उपयुक्त्त अछि। तमिल छोड़ि शेष
सभटा दक्षिण आ समस्त उत्तर-पश्चिमी आ पूर्वी भारतीय लिपि आ देवनागरी लिपि
मे वैह स्वर आ कचटतप व्यञ्जन विधान अछि, जाहिमे जे लिखल जाइत अछि सैह
बाजल जाइत अछि। मुदा देवनागरीमे ह्रस्व “इ” एकर अपवाद अछि, ई लिखल जाइत
अछि पहिने, मुदा बाजल जाइत अछि बादमे। मुदा मैथिलीमे ई अपवाद सेहो नहि
अछि- यथा 'अछि' ई बाजल जाइत अछि अ ह्र्स्व 'इ' छ वा अ इ छ। दोसर उदाहरण
लिअ- राति- रा इ त। तँ सिद्ध भेल जे हैकूक लेल मैथिली सर्वोत्तम भाषा
अछि। एकटा आर उदाहरण लिअ। सन्धि संस्कृतक विशेषता अछि, मुदा की इंग्लिशमे
संधि नहि अछि ? तँ ई की अछि - आइम गोइङ टूवार्ड्सदएन्ड। एकरा लिखल जाइत
अछि- आइ एम गोइङ टूवार्ड्स द एन्ड। मुदा पाणिनि ध्वनि विज्ञानक आधार पर
संधिक निअम बनओलन्हि, मुदा इंग्लिशमे लिखबा कालमे तँ संधिक पालन नहि होइत
छै, आइ एम केँ ओना आइम फोनेटिकली लिखल जाइत अछि, मुदा बजबा काल एकर
प्रयोग होइत अछि। मैथिलीमे सेहो यथासंभव विभक्त्ति शब्दसँ सटा कए लिखल आ
बाजल जाइत अछि।
छन्द दू प्रकारक अछि।मात्रा छन्द आ वर्ण छन्द ।
वेदमे वर्णवृत्तक प्रयोग अछि मात्रिक छन्दक नहि ।
वार्णिक छन्दमे वर्ण/ अक्षरक गणना मात्र होइत अछि। हलंतयुक्त अक्षरकेँ
नहि गानल जाइत अछि। एकार उकार इत्यादि युक्त अक्षरकेँ ओहिना एक गानल जाइत
अछि जेना संयुक्ताक्षरकेँ। संगहि अ सँ ह केँ सेहो एक गानल जाइत अछि। एकसँ
बेशी मान कोनो वर्ण/ अक्षरक नहि होइछ। मोटा-मोटी तीनटा बिन्दु मोन राखू-
१. हलंतयुक्त अक्षर-०
२. संयुक्त अक्षर-१
३. अक्षर अ सँ ह -१ प्रत्येक।
आब पहिल उदाहरण देखू-
ई अरदराक मेघ नहि मानत रहत बरसि के=१+५+२+२+३+३+१=१७
आब दोसर उदाहरण देखू
पश्चात्=२
आब तेसर उदाहरण देखू
आब=२
आब चारिम उदाहरण देखू
स्क्रिप्ट=२
मुख्य वैदिक छन्द सात अछि-
गायत्री, उष्णिक्, अनुष्टुप्, बृहती, पङ्क्ति, त्रिष्टुप् आ जगती। शेष
ओकर भेद अछि, अतिछन्द आ विच्छन्द। एतए छन्दकेँ अक्षरसँ चिन्हल जाइत अछि।
जे अक्षर पूरा नहि भेल तँ एक आकि दू अक्षर प्रत्येक पादमे बढ़ा लेल जाइत
अछि। य आ व केर संयुक्ताक्षरकेँ क्रमशः इ आ उ लगा कए अलग कएल जाइत अछि।
जेना-
वरेण्यम्=वरेणियम्
स्वः= सुवः
गुण आ वृद्धिकेँ अलग कए सेहो अक्षर पूर कए सकैत छी।
ए = अ + इ
ओ = अ + उ
ऐ = अ/आ + ए
औ = अ/आ + ओ
छन्दः शास्त्रमे प्रयुक्त ‘गुरु’ आ ‘लघु’ छंदक परिचय प्राप्त करू।
तेरह टा स्वर वर्णमे अ,इ,उ,ऋ,लृ ई पाँच ह्र्स्व आर आ,ई,ऊ,ऋ,ए.ऐ,ओ,औ, ई आठ
दीर्घ स्वर अछि।
ई स्वर वर्ण जखन व्यंजन वर्णक संग जुड़ि जाइत अछि तँ ओकरासँ ‘गुणिताक्षर’ बनैत अछि।
क्+अ= क,
क्+आ=का ।
एक स्वर मात्रा आकि एक गुणिताक्षरकेँ एक ‘अक्षर’ कहल जाइत अछि। कोनो
व्यंजन मात्रकेँ अक्षर नहि मानल जाइत अछि- जेना ‘अवाक्’ शब्दमे दू टा
अक्षर अछि, अ, वा ।
१. सभटा ह्रस्व स्वर आ ह्रस्व युक्त गुणिताक्षर ‘लघु’ मानल जाइत अछि।
एकरा ऊपर U लिखि एकर संकेत देल जाइत अछि।
२. सभटा दीर्घ स्वर आर दीर्घ स्वर युक्त गुणिताक्षर ‘गुरु’ मानल जाइत
अछि, आ एकर संकेत अछि, ऊपरमे एकटा छोट -।
३. अनुस्वार किंवा विसर्गयुक्त सभ अक्षर गुरू मानल जाइत अछि।
४. कोनो अक्षरक बाद संयुक्ताक्षर किंवा व्यंजन मात्र रहलासँ ओहि अक्षरकेँ
गुरु मानल जाइत अछि। जेना- अच्, सत्य। एहिमे अ आ स दुनू गुरु अछि।
५. जेना वार्णिक छन्द/ वृत्त वेदमे व्यवहार कएल गेल अछि तहिना
स्वरक पूर्ण रूपसँ विचार सेहो ओहि युग सँ भेटैत अछि। स्थूल रीतिसँ ई
विभक्त अछि:- १. उदात्त २. उदात्ततर ३. अनुदात्त ४. अनुदात्ततर ५. स्वरित
६. अनुदात्तानुरक्तस्वरित, ७. प्रचय (एकटा श्रुति-अनहत नाद जे बिना कोनो
चीजक उत्पन्न होइत अछि, शेष सभटा अछि आहत नाद जे कोनो वस्तुसँ टकरओला पर
उत्पन्न होइत अछि)।
१. उदात्त- जे अकारादि स्वर कण्ठादि स्थानमे ऊर्ध्व भागमे बाजल जाइत अछि।
एकरा लेल कोनो चेन्ह नहि अछि। २. उदातात्तर- कण्ठादि अति ऊर्ध्व स्थानसँ
बाजल जाइत अछि। ३. अनुदात्त- जे कण्ठादि स्थानमे अधोभागमे उच्चारित
होइछ।नीचाँमे तीर्यक चेन्ह खचित कएल जाइछ। ४. अनुदातात्ततर- कण्ठादिसँ
अत्यंत नीचाँ बाजल जाइत अछि। ५. स्वरित- जाहिमे अनुदात्त रहैत अछि किछु
भाग, आ किछु रहैत अछि उदात्त। ऊपरमे ठाढ़ रेखा खेंचल जाइत अछि, एहिमे। ६.
अनुदाक्तानुरक्तस्वरित- जाहिमे उदात्त, स्वरित किंवा दुनू बादमे होइछ, ई
तीन प्रकारक होइछ। ७. प्रचय-स्वरितक बादक अनुदात्त रहलासँ अनाहत नाद
प्रचयक,तानक उत्पत्ति होइत अछि।
१. पूर्वार्चिकमे क्रमसँ अग्नि, इन्द्र आ सोम पयमानकेँ संबोधित गीत
अछि।तदुपरान्त आरण्यक काण्ड आ महानाम्नी आर्चिक अछि।आग्नेय, ऐन्द्र आ
पायमान पर्वकेँ ग्रामगेयण आ पूर्वार्चिकक शेष भागकेँ आरण्यकगण सेहो कहल
जाइछ। सम्मिलित रूपेँ एक प्रकृतिगण कहैत छी। २.उत्तरार्चिक: विकृति आ
उत्तरगण सेहो कहैत छी। ग्रामगेयगण आ आरण्यकगणसँ मंत्र चुनि कय क्रमशः
उहगण आ ऊह्यगण कहबैछ- तदन्तर प्रत्येक गण दशरात्र, संवत्सर, एकह, अहिन,
प्रायश्चित आ क्षुद्र पर्वमे बाँटल जाइछ। पूर्वार्चिक मंत्रक लयकेँ स्मरण
क’ उत्तरार्चिक केर द्विक, त्रिक, आ चतुष्टक आदि (२,३, आ ४ मंत्रक समूह)
मे एहि लय सभक प्रयोग होइछ। अधिकांश त्रिक आदि प्रथम मंत्र पूर्वार्चिक
होइत अछि, जकर लय पर पूरा सूक्त (त्रिक आदि) गाओल जाइछ।
उत्तरार्चिक उहागण आ उह्यगण प्रत्येक लयकेँ तीन बेर तीन प्रकारेँ पढ़ैछ।
वैदिक कर्मकाण्डमे प्रस्ताव, प्रस्तोतर द्वारा, उद्गीत उदगातर द्वारा,
प्रतिघार प्रतिहातर द्वारा, उपद्रव पुनः उदगातृ द्वारा आ निधान तीनू
द्वारा मिलि कय गाओल जाइछ। प्रस्तावक पहिने हिंकार (हिं,हुं,हं) तीनू
द्वारा आ ॐ उदगातृ द्वारा उदगीतक पहिने गाओल जाइछ। ई पाँच भक्त्ति भेल।
हाथक मुद्रा- हाथक मुद्रा १.१.औँठा(प्रथम आँगुर)-एक यव दूरी पर २.२. औँठा
प्रथम आँगुरकेँ छुबैत ३.३. औँठा बीच आँगुरकेँ छुबैत ४.४. औँठा चारिम
आँगुरकेँ छुबैत ५.५. औँठा पाँचम आँगुरकेँ छुबैत ६.११. छठम क्रुष्ट औँठा
प्रथम आँगुरसँ दू यव दूरी पर ७.६. सातम अतिश्वर सामवेद ८.७. अभिगीत
ऋग्वेद
ग्रामगेयगान- ग्राम आ सार्वजनिक स्थल पर गाओल जाइत छल। आरण्यक गेयगान- वन
आ पवित्र स्थानमे गाओल जाइत छल।
ऊहगान- सोमयाग एवं विशेष धार्मिक अवसर पर। पूर्वार्चिकसँ संबंधित
ग्रामगेयगान एहि विधिसँ। ऊह्यगान आकि रहस्यगान- वन आ पवित्र स्थान पर
गाओल जाइत अछि। पूर्वार्चिकक आरण्यक गानसँ संबंध। नारदीय शिक्षामे
सामगानक संबंधमे निर्देश:- १.स्वर-७ ग्राम-३ मूर्छना-२१ तान-४९
सात टा स्वर सा,रे,ग,म,प,ध,नि, आ तीन टा ग्राम-मध्य,मन्द,तीव्र। ७*३=२१
मूर्छना। सात स्वरक परस्पर मिश्रण ७*७=४९ तान।
ऋगवेदक प्रत्येक मंत्र गौतमक २ सामगान (पर्कक) आ काश्यपक १ सामगान
(पर्कक) कारण तीन मंत्रक बराबर भऽ जाइत अछि। मैकडॉवेल इन्द्राग्नि,
मित्रावरुणौ, इन्द्राविष्णु, अग्निषोमौ एहि सभकेँ युगलदेवता मानलन्हि
अछि। मुदा युगलदेव अछि –विशेषण-विपर्यय।
वेदपाठ-
१. संहिता पाठ अछि शुद्ध रूपमे पाठ।
अ॒ग्निमी॑ळे पुरोहि॑त य॒घ्यस्य॑दे॒वम्त्विज॑म।होतार॑रत्न॒ धातमम्।
२. पद पाठ- एहिमे प्रत्येक पदकें पृथक कए पढ़ल जाइत अछि।
३. क्रमपाठ- एतय एकक बाद दोसर, फेर दोसर तखन तेसर, फेर तेसर तखन चतुर्थ।
एना कए पाठ कएल जाइत अछि।
४. जटापाठ- एहिमे ज्योँ तीन टा पद क, ख, आ ग अछि तखन पढ़बाक क्रम एहि
रूपमे होएत। कख, खक, कख, खग, गख, खग। ५. घनपाठ-एहि मे ऊपरका उदाहरणक
अनुसार निम्न रूप होयत- कख,खक,कखग,गखक,कखग। ६. माला, ७. शिखा, ८. रेखा,
९. ध्वज, १०. दण्ड, ११. रथ। अंतिम आठकेँ अष्टविकृति कहल जाइत अछि।
साम विकार सेहो ६ टा अछि, जे गानकेँ ध्यानमे रखैत घटाओल, बढ़ाओल जा सकैत
अछि। १. विकार-अग्नेकेँ ओग्नाय। २. विश्लेषण- शब्द/पदकेँ तोड़नाइ ३.
विकर्षण-स्वरकेँ खिंचनाई/अधिक मात्राक बड़ाबर बजेनाइ। ४. अभ्यास- बेर-बेर
बजनाइ।५. विराम- शब्दकेँ तोड़ि कय पदक मध्यमे ‘यति’। ६. स्तोभ-आलाप योग्य
पदकेँ जोड़ि लेब। कौथुमीय शाखा ‘हाउ’ ‘राइ’ जोड़ैत छथि। राणानीय शाखा
‘हावु’, ‘रायि’ जोड़ैत छथि।
मात्रिक छन्दक प्रयोग वेदमे नहि अछि वरन् वर्णवृत्तक प्रयोग अछि आ गणना
पाद वा चरणक अनुसार होइत रहए। मुख्य छन्द गायत्री, एकर प्रयोग वेदमे सभसँ
बेशी अछि। तकर बाद त्रिष्टुप आ जगतीक प्रयोग अछि।
१. गायत्री- ८-८ केर तीन पाद। दोसर पादक बाद विराम। वा एक पदमे छह टा अक्षर।
२. त्रिष्टुप- ११-११ केर ४ पाद।
३. जगती- १२-१२ केर ४ पाद।
४. उष्णिक- ८-८ केर दू तकर बाद १२ वर्ण-संख्याक पाद।
५. अनुष्टुप- ८-८ केर चारि पाद। एकर प्रयोग वेदक अपेक्षा संस्कृत
साहित्यमे बेशी अछि।
६. बृहती- ८-८ केर दू आ तकरा बाद १२ आ ८ मात्राक दू पाद।
७. पंक्त्ति- ८-८ केर पाँच। प्रथम दू पदक बाद विराम अबैछ।
यदि अक्षर पूरा नहि होइत अछि, तँ एक वा दू अक्षर निम्न प्रकारेँ घटा-बढ़ा
लेल जाइत अछि।
(अ) वरेण्यम् केँ वरेणियम् स्वः केँ सुवः।
(आ) गुण आ वृद्धि सन्धिकेँ अलग कए लेल जाइत अछि।
ए= अ + इ
ओ= अ + उ
ऐ= अ/आ + ए
औ= अ/आ + ओ
अहू प्रकारेँ नहि पुरलापर अन्य विराडादि नामसँ एकर नामकरण होइत अछि।
यथा- गायत्री (२४)- विराट् (२२), निचृत् (२३), शुद्धा (२४), भुरिक् (२५),
स्वराट्(२६)।
ॐ भूर्भुवस्वः । तत् सवितुर्वरेण्यं। भर्गो देवस्य धीमहि । धियो यो नः प्रचोदयात् ।
वैदिक ऋषि स्वयंकेँ आ देवताकेँ सेहो कवि कहैत छथि। सम्पूर्ण वैदिक
साहित्य एहि कवि चेतनाक वाङ्मय मूर्त्ति अछि। ओतए आध्यात्म चेतना,
अधिदैवत्वमे उत्तीर्ण भेल अछि, एवम् ओकरा आधिभौतिक भाषामे रूप देल गेल
अछि।
देवनागरीक अतिरिक्त्त समस्त उत्तरभारतीय भाषा नेपाल आ दक्षिणमे (तमिलकेँ
छोड़ि) सभ भाषा वर्णमालाक रूपमे स्वर आ कचटतप आ य, र ल व, श, स, ह केर
वर्णमालाक उपयोग करैत अछि। ग्वाङ केर हेतु संस्कृतमे दोसर वर्ण छैक
(छान्दोग्य परम्परामे एकर उच्चारण नहि होइत अछि छथि मुदा वाजसनेयी
परम्परामे खूब होइत अछि- जेना छान्दोग्य उच्हारण सभूमि तँ वाजसनेयी
उच्चारण सभूमीग्वंङ), ई ह्रस्व दीर्घ दुनू होइत अछि। सिद्धिरस्तु लेल
सेहो कमसँ कम छह प्रकारक वर्ण मिथिलाक्षरमे प्रयुक्त होइत अछि। वैदिक
संस्कृतमे उदात्त, अनुदात्त आ स्वरित (क्रमशः क॑ क॒ क॓) उपयोग तँ मराठीमे
ळ आ अर्द्ध ऱ् केर सेहो प्रयोग होइत अछि। मैथिलीमे ऽ (बिकारी वा अवग्रह)
केर प्रयोग संस्कृत जकाँ होइत अछि आ आइ काल्हि एकर बदलामे टाइपक
सुविधानुसारे द’ (दऽ केर बदलामे) एहन प्रयोग सेहो होइत अछि मुदा ई प्रयोग
ओहि फॉंटमे एकटा तकनीकी न्यूनताक परिचायक अछि। मुदा आकार केर बाद बिकारीक
आवश्यकता नहि अछि।
जेना फारसीमे अलिफ बे से आ रोमनमे ए बी सी होइत अछि तहिना मोटा-मोटी सभ
भारतीय भाषामे लिपिक भिन्नताक अछैत वर्णमालाक स्वरूप एके रङ अछि।
वर्णमालामे दू प्रकारक वर्ण अछि- स्वर आ व्यंजन। वर्णक संख्या अछि ६४
जाहिमे २२ टा स्वर आ ४२ टा व्यञ्जन अछि।
पहिने स्वरक वर्णन दैत छी- जाहि वर्णक उच्चारणमे दोसर वर्णक उच्चारणक
अपेक्षा नहि रहैत अछि, से भेल स्वर।
स्वरक तीन टा भेद अछि- ह्रस्व, दीर्घ आ प्लुत। जाहिमे बाजयमे एक मात्राक
समय लागय से भेल ह्रस्व, जाहिमे दू मात्रा समय लागल से भेल दीर्घ आ
जाहिमे तीन मात्राक समय लागल से भेल प्लुत।
मूलभूत स्वर अछि- अ इ उ ऋ लृ
पाणिनिसँ पूर्वक आचार्य एकरा समानाक्षर कहैत छलाह।
दीर्घ मिश्र स्वर अछि- ए ऐ ओ औ
पाणिनिसँ पूर्वक आचार्य एकरा सन्ध्यक्षर कहैत छलाह।
लृ दीर्घ नहि होइत अछि आ सन्ध्यक्षर ह्रस्व नहि होइत अछि।
अ इ उ ऋ एहि सभक ह्रस्व, दीर्घ (आ ई ऊ ॠ) आ प्लुत (आ३ ई३ ऊ३ ॠ३) सभ मिला
कए १२ वर्ण भेल। लृ केर ह्रस्व आ प्लुत दू भेद अछि (लॄ३) तँ २ टा ई भेल।
ए ऐ ओ औ ई चारू दीर्घ मिश्रित स्वर अछि आ एहि चारूक प्लुत रूप सेहो (ए३
ऐ३ ओ३ औ३) होइत अछि, तँ ८ टा ई सेहो भेल। भऽ गेल सभटा मिला कए २२ टा
स्वर।
एहि सभटा २२ स्वरक वैदिक रूप तीन तरहक होइत अछि, उदात्त, अनुदात्त आ स्वरित।
ऊँच भाग जेना तालुसँ उत्पन्न अकारादि वर्ण उदात्त गुणक होइत अछि आ तेँ
उदात्त कहल जाइत अछि।
नीचाँ भागसँ उत्पन्न स्वर अनुदात्त आ जाहि अकारादि स्वरक प्रथम भागक
उच्चारण उदात्त आ दोसर भागक उच्चारण अनुदात्त रूपेँ होइत अछि से भेल
स्वरित।
स्वरक दू प्रकार आर अछि, सानुनासिक जेना अँ आ निरनुनासिक जेना अ।
दत्तेन निर्वृत्तः कूपो दात्तः। दत्त नाम्ना पुरुष द्वारा विपाट्- ब्यास
धारक उतरबरिया तट पर बनबाओल, एतए इनार भेल दात्त। अञ प्रत्यान्त भेलासँ
’दात्त’ आद्युदात्त भेल, अण् प्रत्यायान्त होइत तँ प्रत्यय स्वरसँ
अन्तोदात्त होइत। रूपमे भेद नहि भेलो पर स्वरमे भेद अछि। एहिसँ सिद्ध भेल
जे सामान्य कृषक वर्ग सेहो शब्दक सस्वर उच्चारण करैत छलाह।
स्वरितकेँ दोसरो रूपमे बुझि सकैत छी- जेना एहिमे अन्तिम स्वरक
तीव्रस्वरमे पुनरुच्चारण होइत अछि।
आब व्यञ्जन पर आऊ।
व्यञ्जन ४२ टा अछि।
क् ख् ग् घ् ङ्
च् छ् ज् झ् ञ्
ट् ठ् ड् ढ् ण्
त् थ् द् ध् न्
प् फ् ब् भ् म्
य् र् ल् व्
श् ष् स्
ह्
य् व् ल् सानुनासिक सेहो होइत अछि, यँ वँ लँ आ निरुनासिक सेहो।
एकर अतिरिक्त्त दू टा आर व्यञ्जन अछि- अनुस्वार आ विसर्जनीय वा विसर्ग।
ई दुनूटा स्वरक अनन्तर प्रयुक्त्त होइत अछि।
विसर्जनीय मूल वर्ण नहि अछि, वरन् स् वा र् केर विकार थीक। विसर्जनीय
किछु ध्वनि भेद आ किछु रूपभेदसँ दू प्रकारक अछि- जिह्वामूलीय आ
उपध्मानीय। जिह्वामूलीय मात्र क आ ख सँ पूर्व प्रयुक्त्त होइत अछि, दोसर
मात्र प आ फ सँ पूर्व।
अनुस्वार, विसर्जनीय, जिह्वामूलीय आ उपध्मानीयकेँ अयोगवाह कहल जाइत अछि।
उपरोक्त्त वर्ण सभकेँ छोड़ि ४ टा आर वर्ण अछि, जकरा यम कहल गेल अछि।
कुँ खुँ गुँ घुँ (यथा- पलिक् क्नी, चख ख्न्नुतः, अग् ग्निः, घ् घ्नन्ति)
पञ्चम वर्ण आगाँ रहला पर पूर्व वर्ण सदृश जे वर्ण बीचमे उच्चारित होइत
अछि से यम भेल।
यम सेहो अयोगवाह होइत अछि।
अ आ कवर्ग ह (असंयुक्त्त) आ विसर्जनीय केर उच्चारण कण्ठमे होइत अछि।
इ ई चवर्ग य श केर उच्चारण तालुमे होइत अछि।
ऋ ॠ टवर्ग र ष केर उच्चारण मूर्धामे होइत अछि।
लृ तवर्ग ल स केर उच्चारण दाँतसँ होइत अछि।
उ ऊ पवर्ग आ उपध्मानीय केर उच्चारण ओष्ठसँ होइत अछि।
व केर उच्चारण उपरका दाँतसँ अधर ओष्ठ केर सहायतासँ होइत अछि।
ए ऐ केर उच्चारण कण्ठ आ तालुसँ होइत अछि।
ओ औ केर उच्चारण कण्ठ आ ओष्ठसँ होइत अछि।
य र ल व अन्य व्यञ्जन जेकाँ उच्चारणमे जिह्वाक अग्रादि भाग ताल्वादि
स्थानकेँ पूर्णतया स्पर्श नहि करैत अछि। श् ष् स् ह् जकाँ एहिमे तालु आदि
स्थानसँ घर्षण सेहो नहि होइत अछि।
क सँ म धरि स्पर्श (वा स्फोटक कारण जिह्वाक अग्र द्वारा वायु प्रवाह रोकि
कए छोड़ल जाइत अछि) वर्ण र सँ व अन्तःस्थ आ ष सँ ह घर्षक वर्ण भेल।
सभ वर्गक पाँचम वर्ण अनुनासिक कहबैत अछि कारण आन स्थान समान रहितो एकर
सभक नासिकामे सेहो उच्चारण होइत अछि- उच्चारणमे वायु नासिका आ मुँह बाटे
बहार होइत अछि।
अनुस्वार आ यम केर उच्चारण मात्र नासिकामे होइत अछि- आ ई सभ नासिक्य
कहबैत अछि- कारण एहि सभमे मुखद्वार बन्द रहैत अछि आ नासिकासँ वायु बहार
होइत अछि। अनुस्वारक स्थान पर न् वा म् केर उच्चारण नहि होयबाक चाही।
जखन हमरा सभकेँ गप करबाक इच्छा होइत अछि, तखन संकल्पसँ जठराग्नि प्रेरित
होइत अछि। नाभि लगक वायु वेगसँ उठैत मूर्धा धरि पहुँचि, जिह्वाक अग्रादि
भाग द्वारा निरोध भेलाक अनन्तर मुखक तालु आदि भागसँ घर्षित होइत अछि आ
तखन वर्णक उत्पत्ति होइत अछि। कम्पन भेलासँ वायु नादवान आ यैह गूँजित
होइत पहुँचैत अछि मुँहमे आ ओकरा कहल जाइत अछि घोषवान, नादरहित भए पहुँचैत
अछि श्वासमे आ ओकरा कहल जाइत अछि अघोषवान्।
श्वास प्रकृतिक वर्ण भेल “अघोष” , आ नाद प्रकृतिक भेल “घोषवान्”। जाहि
वर्णक उत्पत्तिमे प्राणवायुक अल्पता होइत अछि से अछि “अल्पप्राण” आ जकर
उत्पत्तिमे प्राणवायुक बहुलता होइत अछि, से भेल “महाप्राण”।
कचटतप केर पहिल, तेसर आ पाँचम वर्ण भेल अल्पप्राण आ दोसर आ चारिम वर्ण
भेल महाप्राण। संगहि कचटतप केर पहिल आ दोसर भेल अघोष आ तेसर, चारिम आ
पाँचम भेल घोषवान्। य र ल व भेल अल्पप्राण घोष। श ष स भेल महाप्राण अघोष
आ ह भेल महाप्राण घोष।स्वर होइछ अल्पप्राण, उदात्त, अनुदात्त आ स्वरित।
तँ आब लीखू मैथिली गजल। कविता, अकविता, गद्य-कविता, पद्य सभ लेल तर्क
उपलब्ध अछि। से मैथिली गजल सेहो अनिवार्य रूपमे बहर(छन्द)मे सरल-वार्णिक,
वार्णिक आ मात्रिक छन्दमे कहल जएबाक चाही। जेना सोरठा, चौपाइ छै तहिना
गजल छै..उर्दूमे ऐ तरहक प्रयास भेलै..आजाद गजलक नामसँ..), कहबाक आवश्यकता
नै जे ओ पूर्ण रूपेँ फ्लॉप भऽ गेलै..५३९ ई.सँ अरबीमे बहर युक्त गजल आइ
धरि लिखल जा रहल छै, फारसी आ उर्दूमे सेहो बिना बहरक गजल नै होइ
छै..गजलमे भगवान धरिक मजाक उड़ाओल जाइत छै, ओइ अर्थमे ओ उदार छै मुदा
बहरक मामिलामे ओ बड्ड कट्टर छै, आ ई कट्टरता ने अरबीमे गजलकेँखम केलकै आ
ने उर्दूफारसीमे, मात्रा मिलान आ सहज प्रवाह गजलमे एकटा रीतियेँ होइ छै,
आ से ओकर विशेषता छिऐ, नै तँ फेर ई नज्म भऽ जेतै..
3
मैथिली गजलशास्त्र-१३
"हमरा मानसपटलपर मैथिलीक सम्मानित आलोचक श्री रमानन्द झा “रमणक” ओ वाक्य
औखन ओहिना अंकित अछि जाहिमे ओ मैथिलीक वर्तमान गीत-गजलकेँ मंचीय यश एवं
अर्थलाभक औजार कहिकऽ एकर महत्वकेँ एकदम्मे नकारि देने रहथि (सन्दर्भ-
मिथिला मिहिर, फरबरी-१९८३); ...कोनो आलोचककेँ एहेन गैर जिम्मेदारीवला
वक्तव्य देबाक की अधिकार? भारतीय संविधानमे भाषणक स्वतंत्रता एकटा मौलिक
अधिकार छैक तेँ?” (सियाराम झा “सरस”, दीपोत्सव, १८/१०/९०; आमुख, लोकवेद आ
लालकिला)
वियोगी लोकवेद आ लालकिलाक एकटा दोसर आमुखमे लिखै छथि- “छन्दशास्त्रक
नियमपर आधारित होयबाक उपरान्तो एहिमे गजलकारकेँ गणना-नियमक स्वातन्त्र्यक
अधिकार रहैत छैक।” (!)
गजल कतेको ढंगसँ कतेको बहरमे कतेको छन्दमे लिखल जा सकैए, ई सत्य अछि,
मुदा गणना नियमक स्वातन्त्र्यक अधिकार ने मात्रिक गणनामे छैक आ ने
वार्णिक गणनामे।
देवशंकर नवीन लिखै छथि –“...पुनः डॉ. रामदेव झाक आलेख आएल। एहि निबन्धमे
दूटा अनर्गल बात ई भेल, जे गजलक पंक्ति लेल, छन्द जकाँ मात्रा निर्धारण
करए लगलाह..”।
लोकवेद आ लालकिलामे गजल शुरू हेबासँ पहिने कएकटा आलेख अछि, मैथिली गजलपर
कोनो सकारात्मक टिप्पणी तँ नै अछि ऐ सभमे, हँ मुदा समीक्षककेँ लाठी हाथे
“ई सभ मैथिली गजल थिक, गजले टा थिक” कहबापर विवश करैत प्रहार सभ अवश्य
अछि।
हाइकूमे सिलेबल आ वर्णक मिलानी अंग्रेजी हाइकूक आरम्भिक लेखनमे नै भऽ
सकल, देखल गेल जे ५/७/५ सिलेबलमे बहुतरास अल्फाबेट आबि गेल, जापानीमे
ओतेक अल्फाबेट ५/७/५ सिलेबलमे नै छल। मैथिलीक आरम्भिक हाइकूमे सेहो ५/७/५
सिलेबलक अनुकरण करैत ज्योति चौधरी अपन कविता संग्रह “अर्चिस्” मे बेसी
वर्णक प्रयोग केलन्हि। तेँ हम सलाह देलहुँ जे मैथिली हाइकू सरल वार्णिक
छन्दक आधारपर लिखल जाए जइमे ह्रस्व-दीर्घक विचार नै हुअए। संस्कृतमे १७
सिलेबलबला वार्णिक छन्दमे नोकमे नोक मिला कऽ १७ टा वर्ण होइ छै- जेना
शिखरिणी, वंशपत्र पतितम्, मन्दाक्रान्ता, हरिणी, हारिणी, नरदत्तकम्,
कोकिलकम् आ भाराक्रान्ता। से ५/७/५ मे १७ सिलेबल लेल १७ टा वर्ण हाइकू
लेल गेल, से आब ज्योतिजी सेहो लऽ रहल छथि, हम सेहो लऽ रहल छी आ मिहिर झा,
इरा मल्लिक, उमेश मंडल, रामविलास साहु, सुनील कुमार झा सेहो लऽ रहल छथि।
रुबाइमे हमर सलाह छल जे एतए सरल वार्णिक छन्दक प्रयोग सम्भव नै अछि, कारण
एकर प्रारम्भ दीर्घ-दीर्घ-दीर्घ वा दीर्घ-दीर्घ-ह्रस्व सँ होइत अछि से
चाहे तँ ह्रस्व-दीर्घक मिलानी खाइत वर्णिक छन्दक प्रयोग करू वा मात्रिक
छ्न्दक। रुबाइक चतुष्पदीमे पहिल दोसर आ चारिम पाँती काफिया युक्त होइत
अछि; आ मात्रा (वा वार्णिकमे वर्ण)२० वा २१ हेबाक चाही। कारण चारू पाँती
चारि तरहक बहर (छन्द) मे लिखल जा सकैए से निअमकेँ आगाँ नमरेबाक आवश्यकता
नै छै, हँ ई निर्णय करैए पड़त जे चारू पाँतीमे वार्णिक वा मात्रिक गणना
पद्धति जे ली, से एक्के हेबाक चाही।
गजलमे मुदा अहाँ वार्णिक, सरल वार्णिक वा मात्रिक छन्दक प्रयोग कऽ सकै
छी, मुदा एक गजलमे दूटा बौस्तु मिज्झर नै करू। बिन छन्द वा बहरक गजल अहाँ
कहि सकै छी, समीक्षककेँ लुलुआ कऽ आ लाठी हाथे; मुदा ओ गजल नै हएत, उर्दू/
फारसीमे तँ मुशायरामे अहाँकेँ ढुकैये नै देत। आ आब जखन रोशन झा, प्रवीण
चौधरी प्रतीक, आशीष अनचिन्हार, सुनील कुमार झा सन युवा गजलकार
अन्तर्जालपर एकटा टिप्पणीक बाद सरल वार्णिक छन्दमे गजलकेँ संशोधित कऽ सकै
छथि तँ लालकिलावादी गजलकार लोकनि किए नै कऽ सकै छी? मायानन्द मिश्र
“गीतल” कहि आ गंगेश गुंजन “गजल सन किछु मैथिलीमे” कहि जे गलत परम्पराकेँ
जारी रखबाक निर्णय लेने छथि तकरा बाद मुन्ना जी आ आशीष अनचिन्हार जँ बिना
छन्द/ बहरक गजल लिखै छथि तँ एकरा हम मायानन्द मिश्र, गंगेश गुंजन आ
लालकिलावादी अ-गजलकार लोकनिक दुष्प्रभावे बुझै छी।
लोकवेद आ लालकिला:
आत्ममुग्ध आमुख सभक बाद ऐ संग्रह मे कलानन्द भट्ट, तारानन्द वियोगी, डॉ.
देवशंकर नवीन, नरेन्द्र, डॉ. महेन्द्र, रमेश, रामचैतन्य “धीरज”, रामभरोस
कापड़ि “भ्रमर”, रवीन्द्र नाथ ठाकुर, विभूति आनन्द, सियाराम झा “सरस” आ
सोमदेवक गजल देल गेल अछि।
कलानन्द भट्ट
भोर आनब हम दोसर उगायब सुरुज
करब नूतन निर्माण हम बनायब सुरुज
सरल वार्णिकक अनुसारे गणना- पहिल पाँती-१७ वर्ण दोसर पाँती- १८ वर्ण; जखन
सरल वार्णिकेमे गणनाक अन्तर अछि तँ ह्रस्व दीर्घ विचारपर जएबाक मेहनति
बचि गेल।
मात्रिक गणनाक अनुसार- पहिल पाँती-२१ मात्रा, दोसर पाँती- २१ मात्रा,
मात्रा मिलि गेलसे आब ह्रस्व दीर्घ पर चली। पहिल पाँती
दीर्घ-ह्रस्व-दीर्घ-ह्रस्व-ह्रस्व-ह्रस्व-ह्रस्व-दीर्घ-ह्रस्व-ह्रस्व-ह्रस्व-दीर्घ-ह्रस्व-ह्रस्व-ह्रस्व-ह्रस्व-ह्रस्व
(एतए दूटा लगातार ह्रस्वक बदला एकटा दीर्घ दऽ सकै छी, से दोसर पाँतीमे
देखब)। दोसर पाँती-
ह्रस्व-हस्व-ह्रस्व-दीर्घ-ह्रस्व-ह्रस्व-ह्रस्व-दीर्घ- ह्रस्व-हस्व-
ह्रस्व-हस्व-दीर्घ- ह्रस्व-हस्व- ह्रस्व-हस्व-ह्रस्व। मुदा एतए गाढ़ कएल
अक्षरक बाद क्रमटूटि गेल।
तारानन्द वियोगी
दर्द जँ हद केँ टपल जाए तँ आगि जनमै अछि
बर्फ अंगार बनल जाए तँ आगि जनमै अछि
सरल वार्णिकक अनुसारे गणना- पहिल पाँती-१९ वर्ण दोसर पाँती- १८ वर्ण; जखन
सरल वार्णिकेमे गणनाक अन्तर अछि तँ ह्रस्व दीर्घ विचारपर जएबाक मेहनति
बचि गेल।
मात्रिक गणनाक अनुसार- पहिल पाँती-२५ मात्रा, दोसर पाँती- २५ मात्रा,
मात्रा मिलि गेलसे आब ह्रस्व दीर्घ पर चली। दीर्घ (संयुक्ताक्षरकेँ
पहिने)-ह्रस्व-ह्रस्व-ह्रस्व-ह्रस्व-दीर्घ-ह्रस्व-ह्रस्व-ह्रस्व-दीर्घ-दीर्घ-ह्रस्व-दीर्घ-ह्रस्व-ह्रस्व-ह्रस्व-दीर्घ-ह्र्अस्व-ह्रस्व।(एतए
दूटा लगातार ह्रस्वक बदला एकटा दीर्घ दऽ सकै छी, से दोसर पाँतीमे देखब)।
दोसर पाँती- दीर्घ (संयुक्ताक्षरकेँ पहिने)-ह्रस्व-दीर्घ-दीर्घ एतए
क्रमभंग भऽ गेल।
देवशंकर नवीन
अँटा लेब समय-चक्र, सहजहि एहि आँखि बीच
नबका प्रभात लेल, क्रान्ति कोनो ठानि लेब
सरल वार्णिकक अनुसारे गणना- पहिल पाँती-१९ वर्ण दोसर पाँती- १६ वर्ण; जखन
सरल वार्णिकेमे गणनाक अन्तर अछि तँ ह्रस्व दीर्घ विचारपर जएबाक मेहनति
बचि गेल।
मात्रिक गणनाक अनुसार- पहिल पाँती-२५ मात्रा, दोसर पाँती- २५ मात्रा,
मात्रा मिलि गेलसे आब ह्रस्व दीर्घ पर चली।
ह्रस्व-दीर्घ-दीर्घ-ह्रस्व-ह्रस्व-ह्रस्व-ह्रस्व-दीर्घ-ह्रस्व-ह्रस्व-ह्रस्व-ह्रस्व-दीर्घ-ह्रस्व-दीर्घ-ह्रस्व-दीर्घ-ह्रस्व
(एतए दूटा लगातार ह्रस्वक बदला एकटा दीर्घ दऽ सकै छी, से दोसर पाँतीमे
देखब)। दोसर पाँती- ह्रस्व-ह्रस्व-दीर्घ- मुदा एतए गाढ़ कएल अक्षरक बाद
क्रमटूटि गेल।
नरेन्द्र
निकलू तँ सजिकऽ सजाकेँ
बासन ली ठोकि बजाकेँ
सरल वार्णिकक अनुसारे गणना- पहिल पाँती-१० वर्ण दोसर पाँती- ९ वर्ण; जखन
सरल वार्णिकेमे गणनाक अन्तर अछि तँ ह्रस्व दीर्घ विचारपर जएबाक मेहनति
बचि गेल।
मात्रिक गणनाक अनुसार- पहिल पाँती-१३ मात्रा, दोसर पाँती-१४, मात्रा
गणनाक अन्तर अछि तँ ह्रस्व दीर्घ विचारपर जएबाक मेहनति बचि गेल।
डॉ महेन्द्र
चलैछ आदमी सदिखन चलैत रहबा लए
जीबैछ आदमी सदिखन कलेस सहबा लए
सरल वार्णिकक अनुसारे गणना- पहिल पाँती-१८ वर्ण दोसर पाँती- १८ वर्ण।
मुदा तेसर शेरमे दोसर पाँतीमे १६ वर्ण आबि गेल अछि। मात्रिकमे सेहो उपरका
दुनू पाँतीमे क्रमसँ २४ आ २५ वर्ण अछि।
रमेश
जखन-जखन साओनक ओहास पड़ैए
हमर छाती मे गजलक लहास बरैए
सरल वार्णिकक अनुसारे गणना- पहिल पाँती-१६ वर्ण दोसर पाँती- १६ वर्ण।
मुदा दोसर शेरक पहिल पाँतीमे १५ वर्ण। मात्रिक मे सेहो उपरका दुनू
पाँतीमे २२ वर्ण अछि। मुदा ह्रस्व-दीर्घ गणनामे दोसरे शब्दमे ई मारि खा
जाइए।
ई दोष शेष गजलकारमे सेहो देखबामे अबैए।
एकर अतिरिक्त सुरेन्द्रनाथक “गजल हमर हथियार थिक” , सियाराम झा “सरस”क
“थोड़े आगि थोड़े पानि”, रमेशक “नागफेनी” आ तारानन्द वियोगीक “अपन युद्धक
साक्ष्य”मेसँ किछु किताब लाठी हाथे मैथिली साहित्यमे गजल संग्रहक रूपमे
साहित्य अकादेमीक सर्वे ऑफ मैथिली लिटेरेचरक उत्तर जयकान्त मिश्र
संस्करणमे आबि गेल अछि, किछु ऐ सहित्यक इतिहासक अगिला संस्करणमे आबि
जाएत! अरविन्द ठाकुरक गजल सेहो पत्र-पत्रिकामे गजल कहि छपि रहल अछि जे
अही परम्पराकेँ आगाँ बढ़बैत अछि।
जँ ई सभ गजल नै छी तँ पद्य तँ छी आ तइ रूपमे एकर विवेचन तँ हेबाके चाही।
ऐ क्रममे रवीन्द्रनाथ ठाकुरक “लेखनी एक रंग अनेक” देखू। मैथिली गजल
संग्रहक रूपमे ई पोथी आइसँ २५ बर्ख पूर्व आएल। सोमदेव आ भ्रमरक संग हिनको
गजल लालकिलावादक परिभाषामे नै अबैत अछि। गजल नै मुदा पद्यक रूपमे एकर
स्थान मैथिली साहित्यमे सुरक्षित छै, मुदा ई आन वर्णित गजलक तथाकथित
संकलनक विषयमे नै कहल जा सकैए।
एक छन्द, एक बाँसुरी, एक धुन सुनयबालेऽ
लियौ ई एक गजल, आई गुनगुनयबालेऽ
(रवीन्द्रनाथ ठाकुर “लेखनी एक रंग अनेक”)
गजल समीक्षा (पेटारसँ)
१
बाल गजलः पुरान देहक नव चेहरा
घड़ीक पेण्डुलम सन झुलैत जिनगीमे स्थिरता भागल फिरैए। ने देह स्थिर आ ने
चित्त। केखनो क' तँ अपनो ठर-ठेकान हेराएल सन लगैए लोककेँ। जँ चिन्तनशील
भ' ताकब तँ ठकाएल सन अनुभव हएत। एहन स्थितिमे कोनो नव सोच वा नव
अवधारणाकेँ घीचा-तीरीमे फँसि जेबाक आशंका घेरि लैए। मुदा रक्षात्मको भ'
वएह नव अवधारणा, नव प्रयोग, नव रचना साहित्यकेँ जिया क' रखबाक क्षमता
देखबैए।
पद्य विधाक एकटा रूप गजल अपन आ समाजक सौन्दर्यबोध करबैए। हासिक, रसिक भ'
प्रेममे ओझरा उब-डुब करैत अपन बाट पर ससरल जाइत देखाइए। गजलक बढ़ैत
लोकप्रियता आब अपन विस्तार तकैए। आब गजल सभ भावमे चतरल-पसरल जा रहल अछि।
ऐ बीच चर्चित युवा गजलकार आशीष अनचिन्हार जी गजलक क्षेत्रमे एकटा नव
अवधारणा रखलन्हि। साहित्य अकादेमी आ मैलोरंगक संयुक्त तत्वावधानमे भेल
कथा गोष्ठी २४ मार्च २०१२केँ अनचिन्हार जी बाल गजलक अवधारणाकेँ स्पष्ट
करैत कहलन्हि " जेना गद्य विधा वा अन्य विधामे बाल साहित्य लिखल जाइत अछि
तहिना गजलमे सेहो बाल मनोविज्ञान पर आधारित बाल गजल लिखल जाए"।२४ मार्च
२०१२ के प्रस्तुत कएल गेल बाल गजलक परिकल्पनाक विधिवत् घोषणा अनचिन्हार
आखर आ विदेहक फेसबुक वर्सन पर २७ मार्च २०१२केँ होइते बहुत रास परिपक्व
बाल गजल सभ सोंझा आएल। घोषणा होइते ऐ विधाक पहिल रचनाकार भेलाह आशुतोष
मिश्रा जे की नेपालसँ छथि मुदा यदा-कदा लिखैत छथि। दोसर स्थान पर भेलाह
जगदानंद झा मनु आ तकरा बाद तँ अमित मिश्रा, रुबी झा, नवल श्री पंकज, चंदन
झा, मिहिर झा, मुन्ना जी आ आन गजलकार सभहँक बाल गजलक प्रकाशनक क्रम बनि
गेल। आ ऐँ तरहेँ ऐ अवधारणाक प्रथमे चरण ठोस भ' सोंझा आएल , जाहिसँ एकर
मजगूत भविष्यक आकलन कएल जा सकैए। संगे एकर पूर्ण संभावना सेहो जागल
देखाइए।
अनचिन्हार आखर द्वारा बाल गजलक महत्वकेँ देखैत " गजल
कमला-कोसी-बागमती-महानंदा सम्मान" अलगसँ देबाक घोषणा सेहो कएल गेल। आ ई
मार्च माससँ प्रभावी मानल गेल। आ श्रीमती प्रिती ठाकुर जीकेँ
मुख्यचयनकर्ती बनाएल गेल। एखन धरि जून मास धरिक प्रारंभिक चरणक चयन भेल
अछि जे एना अछि-----------------
१) मार्च लेल श्री मती रूबी झा जीकेँ चूनल गेल।
२) अप्रैल लेल नवलश्री पंकज जीकेँ चूनल गेल।
३) मइ लेल अमित मिश्रा जीकेँ चूनल गेल।
४) जून लेल चंदन झा जीकेँ चूनल गेल।
संप्रति विदेह द्वारा प्रस्तुत बाल गजल विशेषांक एकर आधारकेँ मजगूत करबाक
दिशामे एकटा सशक्त प्रयास अछि जाहिसँ एकर विकासक संभावना अक्षुण्ण रहए।


text:
Home » Archives by category » Article » Culture (Page 211)
मैथिली जिन्दाबाद डट कम केर लांचिंग ११ अप्रैल केँ
लगभग सब तैयारी पूरा करैत एडमिन सरोज कार्की जानकारी करौलनि जे ११ अप्रैल अन्तर्राष्ट्रीय मैथिली कवि सम्मेलन-२०१५ मे एहि वेबसाइटक लांचिंग कैल जायत।
छठि मैया आ डूबैत-उगैत सूरुजके पूजा
छैठ परमेश्वरी के पूजा समस्त मिथिलावासी लेल अति प्राचिन पारंपरिक पूजन समारोह थीक। सामूहिक रूपमें बेसीतर महिला लेकिन गोटेक पुरुष व्रतधारी सभ संग अनेको प्रकारके पकवान व ऋतुफल संग संध्याकालीन सूर्यकेँ हाथ उठाय नमस्कार अर्पण करैत पुनः उषाकाल भोरहरबेसँ छठि परमेश्वरी (उगैत सूरज) केर दर्शन लेल व्रतधारी करजोड़ि ठरल जलमें ठाड़्ह इन्तजार करैत छथि। सूर्योदय […]
चुगला (गीत नाटिका)
चुगला चुगलखोरी करनिहारके कहल जाइत छैक। मिथिलामें मैथिल सभक एक महत्त्वपूर्ण पावैन सामा-चकेवा में चुगला-दहन के गाथा छैक। चलू यैह बहाना हम किछु संस्मरण करी पावैन सामा-चकेवा जे मिथिलामें लोक-पर्व रूप मनयबाक अति प्राचिन परंपरा अछि। पात्र परिचय: सामा – याने द्वारकाधीश श्री कृ्ष्णकेर बेटी के नाम! प्रकृति-प्रेमसँ आविर्भूत! सदिखन चिड़ै-चुनमुनी, जंगल-पहाड़, नदी-झरना-पोखैर-वन-उपवनमें रमनिहैर ! […]
तीन बात
प्रत्येक मनुष्य लेल निम्न तीन बात विचारपूर्वक करबाक चाही। १. शरीरक तप: देवद्विजगुरुप्राज्ञपूजनं शौचमार्जवम्। ब्रह्मचर्यमहिंसा च शारीरं तप उच्यते॥ देवता, द्विज (ब्राह्मण व जीवन मे संस्कार प्रदान केला उपरान्त दोसर बेर जन्म भेनाय माननिहार), गुरु, प्राज्ञ (विद्वान्, ज्ञानी, गुणी) केर पूजन; शौच (शारीरिक मलादि सँ निवृत्ति, स्नान आ सफाइ आदि) आ मार्जव (शारीरिक सरलता, साधारण […]
श्री महागणेशपञ्चरत्नस्तोत्रम् (श्रीशङ्कराचार्यकृतम्)
मुदाकराक्त मोदकं सदा विमुक्तिसाधकम्। कलाधरावतंसकं विलासि लोकरक्षकम्॥ अनायकैक नायकं विनाशितेभदैत्यकम्। नताशुभाशुनाशकं नमामि तं विनायकम्॥१॥ नतेतरातिभीकरं नवोदितार्कभास्वरम्। नमत्सुरारि निर्जरं नताधिकापदुद्धरम्॥ सुरेश्वरं निधीश्वरं गजेश्वरं गणेश्वरम्। महेश्वरं तमाश्रये परात्परं निरन्तरम्॥२॥ समस्त लोकशङ्करं निरस्तदैत्यकुञ्करम्। दरेतरोदरं वरं वरेभवक्त्रमक्षरम्॥ कृपाकरं क्षमाकरं मुदाकरं यशस्करम्। मनस्करं नमस्कृतां नमस्करोमि भास्वरम्॥३॥ अकिञ्चनार्तिमार्जनं चिरन्तनोक्ति भाजनम्। पुरारिपूर्व नन्दनं सुरारि गर्वचर्वणम्॥ प्रपञ्च नाशभीषणं धनञ्जयादि भूषणम्। कपोलदानवारणं भजे पुराणवारणम्॥४॥ […]
मिथिलाक फल: आम
अहां मज्जरमे आबी ने आबी मुदा… टिकुलामे आयब जरूर सजना पछिला वर्षक निराशा के तोड़ैत एहि बेर आम केर मज्जर मिथिलाक जनमानस मे संतोष दऽ रहल अछि। मिथिला भ्रमण क्रम एहेन देखल जा रहल अछि। गृहस्थ लोकनि मज्जर पर कीटनाशक दबाइ केर छिड़काव कय रहलाह अछि आ हुनका सभक मुह पर मुस्की पसरल अछि। नव […]
बधाई ज्ञापन!!
दिल्ली केँ हार्दिक बधाई! यथार्थ रूप मे महाभियानक संचालक – दिल्ली मे मैथिली ओ मिथिलाक झंडा गाड़निहार एक पुरोधा – सदैव कर्मठताक संग आगू बढैत – केहनो संघर्ष मे जीत हासिल करैत अपन मातृभूमि आ मातृभाषा प्रति पूर्ण समर्पित – मुदा अपन कठोर सिद्धान्त आ जिद्द लेल सेहो प्रसिद्ध, हिनकर आजीवन योगदानक कदर करैत एहि […]
मैथिल गप्पी कियैक होइत अछि?
मैथिल खूब गप्पी टा होइत अछि, वास्तविकता यैह छैक। अहाँ गप खूब लय सकैत छी मैथिल जनमानस सँ। एकरा लेल खूब शोध केलाक बाद पता चलैत छैक जे बेसी रास लोक, कहि सकैत छी जे सब कियो अपन पैर पर ठाढ छथि या हेबाक लेल तत्पर छथि। निजी आवश्यकताक पूर्ति करबाक संघर्ष मे व्यस्त लोक […]
मैथिली जिन्दाबाद – (लोगो परिचय आ प्रस्तुति)
मैथिलीक गुण गरिमा गायत, मैथिली जिन्दाबाद कहायत। देश-विदेशक बात बतायत, मैथिली जिन्दाबाद कहायत॥ दुइ मित्र देशक झण्डा फहरायत, मैथिली जिन्दाबाद कहायत। सर शोभित सोन पाग विराजत, मैथिली जिन्दाबाद कहायत॥ माछ मखान आ पान दर्शायत, मैथिली जिन्दाबाद कहायत। दुहु देशक पत्रकार जितायत, मैथिली जिन्दाबाद कहायत॥ सुसंस्कृति संस्कार बतायत, मैथिली जिन्दाबाद कहायत। मैथिल केँ साहित्य पढायत, मैथिली […]
सौतिन केर प्रदर्शन २७ सँ
किसलय कृष्ण, मिथिला। मैथिली जिन्दाबाद, २२ मार्च, २०१५ । मैथिली फिल्म हमर सौतिनक प्रदर्शन एक संग २५ सिनेमाघरमे भ रहल अछि । आगामी २७ मार्चकें मिथिलाक विभिन्न जिलामे प्रदर्शित हुअ जा रहल एहि फिल्मक प्रचार प्रसार युद्धस्तर पर भ रहल अछि । सन्तोष झा निर्मित उक्त फिल्मक संगीतकार पवन नारायण जानकारी दैत कहलनि जे फिल्मक […]


text:
सात रेखा सात रंग
Saat rekhaa saat rang
[Seven essays on different topics in Maithili]
by Govinda Jha, 2015
लेखक- गोविन्द झा
मैथिली के सुप्रतिष्ठित साहित्यकार पं. गोविन्द झा द्वारा मैथिली में लिखित सामाजिक इतिहास विषयक पुस्तक।
सात रेखा सात रंग (विविध विषयक सात निबन्ध)
लेखक – गोविन्द झा
© स्वत्व – गोविन्द झा, 104, सती चित्रकूट अपार्टमेंट, गंगापथ, पटेलनगर (पश्चिम), पटना, 800023
प्रथम संस्करण- 2015 ई.
प्रति- 300
मूल्य -70 (सत्तरि) टाका
ISBN 978-93-84394-20-2
प्रकाशक- साहित्यिकी, सरिसब-पाही, (मधुबनी), बिहार
आवरण शिल्प राकेश कुमार
पुस्तक सज्जा- भवनाथ झा
मुद्रक- प्रकाश आॅफसेट, धरहरा कोठी, पटना
पुस्तक के विषय में लेखक की भूमिकाः
प्रासंगिकी
प्रस्तुत पुस्तक मे विभिन्न विषयक सात टा निबन्ध अछि। तें नाम ‘राखल सात रेखा सात रंग’। परन्तु ई सातो मिलि कें एके छवि अँकैत अछि- अपन गाम अपन लोक। एहि दुनूक सम्बन्ध मे जे किछु देखल, अनका सँ जानल आ पोथी-पतरा मे पढ़ल जेना-तेना खड़रि गेलहुँ। एकरा इतिहास नहि, मात्र संस्मरण बूझल जाए जे बुढ़ारी अवस्था मे अकट काल कटबाक लेल लिखैत गेलहुँ। अपना जनैत हम केवल तथ्य लिखल। ओकरा निन्दा कि प्रशंसा बूझब पाठकक मनोवृत्ति पर निर्भर अछि। हँ, तथ्य मे जे भ्रान्ति हो तकर दोषी हम। जे जन्मकाल मे सभ सँ पहिने हमरा छूलक आ जे हमर अन्तिम संस्कार लेल आगि देत सेहो ओहिना हमर अपन लोक जेना माता-पिता। खेद जे एहि मे अपन सभ लोक कें समुचित स्थान नहि दए सकलहुँ। कारण स्पष्ट अछि। अपना चलबा-फिरबाक सामथ्र्य नहि, आन केओ गौआँ संग देनिहार नहि। एहि असन्तुलनक एक कारण छल ऐतिहासिक स्रोतक दुर्लभता। सोचने रही जे एहि संस्मरण कें 2000 ई. धरि पहुँचाबी, परन्तु 1960 पहुँचैत-पहुँचैत थस लेलहुँ। ताहि सँ आगाँ पतिकरनी बूझू। तकरा बाद अपन गाम आ अपन लोक कोना-कोना अपना सन सँ अनका सन होइत गेल से आशा जे गामक केओ भावी सन्तान लिखत।
– गोविन्द झा


text:
मधुबनी रेलवे स्टेशन पर कलाकार सभक समूह ई पेंटिंग 2 अक्टूबर क' बनायब शुरू केना छल जे कैल्हि 15 अक्टूबर रविदिन पूरा भ' गेल। प्राप्त खबैर केर मुताबिक ई पेंटिंग गिनीज बुक ऑफ वर्ल्ड रेकॉर्ड म' शामिल करबाक लेल बनाओल गेल छल मुदा गिनीज बुक ऑफ वर्ल्ड रेकॉर्ड म' शामिल नहि भ' सकल। मिथिला पेंटिंग के कलाकार सभ ऐहिक लेल रेलवे अधिकारी सभके जिम्मेवार बतौलनि अछि। कलाकार सभक कहब अछि कि रेलवे अधिकारी सभ आखिरी दिन धरी रजिस्ट्रेशन टारने रहला आओर समय स' रजिस्ट्रेशन नहि करेबाक कारण स' पेंटिंग रेकॉर्ड म' दर्ज नहि भ' सकल।
ओनाकि आम जन क' पेंटिंग खूब पसंद आएब रहल अछि आओर कैको लोग अगबे पेंटिंग देखबाक लेल आएब रहल छथि। बताओल जे रहल अछि कि मधुबनी क' पहिचान आओर मजबूत बनेबाक लेल एनजीओ क्राफ्टवाला द्वारा एहि वाल पेटिंग के लेल पहल कायल गेल छल। ऐहिके बनेनिहार कलाकार सभ सेहो एको टाका मजदूरी नहि लेलनि। प्राप्त खबैर केर मुताबिक कलाकार सभक संग रेलवे अधिकारी सभ सेहो एहि म' खूब योगदान केलनि। फिलहाल गिनीज़ बुक ऑफ वर्ल्ड रेकॉर्ड म' दर्ज सभसँ नमहर पेंटिंग 4566 स्क्वायर फीट अछि।


text:
मधुलता मिश्रा
नई दिल्ली । बिहार क क्रिकेट प्रेमी आओर खिलाड़ी सभक लेल एक टा खुशखबरी अहि । सुप्रीम कोर्ट बीसीसीआई कए निर्देश देलक जे ओ बिहार क्रिकेट एसोसिएशन कए रणजी आओर आन मैच खेलबाक सहमति दिए । कोर्टक कहनाइ अहि जे, ई अंतरिम आदेश क्रिकेट क भलाई लेल जरूरी छल ।
सुप्रीम कोर्ट क मुख्य न्यायाधीश दीपक मिश्रा कहलथि जे बिहार 70 क दशक से क्रिकेट खेलि रहल अहि । पहिने खेल आरंभ हेबाक चाही बाद मे विवाद निपटायल जाएत । कोर्ट साफ-साफ कहलक जे ई अंतरिम आदेश दाखिल याचिका पर नहि ,बल्कि क्रिकेट क भविष्य लेल देल गेल अछि ।
17 साल पहिने बिहार अओर झारखंड क बटवारा क बाद बिहार मे क्रिकेट बंद अछि । बीसीसीआई झारखंड मे इंफ्रांस्ट्रकचर क देखैत खेलबाक सहमति देने छल आओर बिहार पर रोक लगौने छल ।
बीसीसीआई दिस से बिहार क्रिकेट संघ पर पाबंदी क कारण क्रिकेट संघक विवाद सेहो रहल अहि । लालू यादव आओर कीर्ति आजाद क नेतृत्व मे क्रिकेट एसोसिएशन ऑफ बिहार क आपसी विवादक चलते मामला कोर्ट मे चलि गेल छल ।
एखन धरि बिहारक बच्चा सब झारखंड एसोसियशने से क्रिकेट खेलैत छलाह । सुप्रीमकोर्ट क फैसला क बाद आब बिहार क्रिकेट टीम रणजी, देवधर आओर दिलीप ट्रॉफी सेहो खेलि सकताह ।
एम्हर ,बिहार क पूर्व डिप्टी सीएम आओर पूर्व खिलाड़ी तेजस्वी यादब सुप्रीम कोर्ट क एहि फैसला पर खुशी जाहिर केलथि ।


text:
मैथिली फिल्म उद्योग कतेक पानिमे अछि, ई उपरोक्त तथ्यसँ नीक जकाँ स्पष्ट भ’ जाइत अछि। एहि जरल पर नोन तखन आर छिंटा जाइत अछि जखन हमरा लोकनि ई जनैत छी जे मिथिलाक उक्त सिनेमाघर सभमे भोजपुरी फिल्म चारि-चारि सप्ताह धरि चारू शो ‘हाउसपुफल’ जाइत अछि। शंकर टॉकिज, मध्ुबनीमे ‘निरहुआ रिक्शावाला’ सिल्वर जुबली मनेबाक स्थितिमे छल। मनोज तिवारीक ‘ससुरा बड़ा पैसावाला’ सेहो मिथिलाक विभिन्न भागमे खूबे चलल। तात्पर्य ई जे रानी चटर्जी, रिंकू घोष, रवि किशन, दिनेशलाल यादव निरहुआ, मनोज तिवारी आदि कलाकार भोजपुरी भाषी क्षेत्राक तुलनामे मिथिलामे बेसी लोकप्रिय छथि त’ एकर मूल कारण यैह अछि जे हमरा लोकनिक सिनेमाघर हुनका सभक फिल्म लेल सदिखन अजबारल छनि। से किएक? एकर की कारण? मैथिली भाषा एवं संस्कृतिक प्रति हमरा लोकनिक निष्ठा कहीं अलोपित त’ नहि भ’ रहल अछि? आ कि एकर किछु आन कारण अछि?
वर्ष 1932 ई.मे भारतक पहिल सवाक् फिल्म ‘आलम आरा’क निर्माणक 32 वर्ष बाद शुरू भेल मैथिली फिल्मक इतिहास यद्यपि पैंतालीस वर्ष पुरान अछि किन्तु संकोचक संग ई मानहि पड़त जे मैथिली फिल्म उद्योग एखनहुँ धरि शैशवेवस्थामे अछि। ममता गाबय गीत, कन्यादान, भौजी माय आ जय बाबा बैजनाथ सन चारि गोट कसल कथा-पटकथा आ गीत-संगीत वला फिल्म सँ ‘स्टार्ट’ लेबय वला मैथिली फिल्मक उद्योग आइध्रि जँ अपन पैर पर ठाढ़ नहि भ’ सकल अछि त’ एकर अनेक कारण भ’ सकैछ। एहि आलेखमे हम पाठक लोकनिके ँ मैथिलीमे अद्यावध् िबनल फिल्म सभक मादे संक्षेपमे जनतब देबय चाहबनि।
वर्ष 1964 ई.मे महंथ मदन मोहन दास, उदयभानु सिंह आ केदारनाथ चौध्रीक संयुक्त प्रयाससँ मैथिली फिल्मक लेल पहिल बेर ‘लाइट, कैमरा, एक्शन’ शब्द गुँजल छल। ‘नैहर भेल मोर सासुर’ नामसँ शुरू भेल मैथिलीक एहि पहिल फिल्मक नाम बादमे कमल नाथ सिंह ठाकुरक कहला पर ‘ममता गाबय गीत’ राखल गेल। एहि फिल्मक प्रोड्यूसरमेसँ एक उपन्यासकार केदारनाथ चौध्रीक अनुसार ‘‘हम 19 सितम्बर, 1963 ई. के ँ कुल सैंतीस हजार टाका ल’ क’ मुम्बइ गेल रही। भोजपुरी फिल्म ‘गंगा मइया तोहे पियरी चढ़ैबो’, जे कि बिहारक पहिल फिल्म सेहो प्रमाणित भेल, क निर्माण आ मैथिली फिल्म ‘ममता गाबय गीत’क निर्माण मुम्बइमे लगभग एकहि संग शुरू भेल मुदा रिलीज भेल पहिने ‘गंगा मैया...’। मैथिलियोमे ममता गाबय गीतसँ पहिने ‘कन्यादान’ रिलीज भेल।’’
‘ममता गाबय गीत’ पिफल्मक किछु शूटिंग भेले छल कि कतिपय कारणसँ आगाँक काज ठमकि गेल। लगभग चौदह वर्ष धरि फिल्म निर्माण सम्बन्ध्ी सभटा काज ठमकल रहल। दोसर चरणमे काज जहिया शुरू भेल, निज ताहि दिन हिन्दी फिल्मक प्रख्यात् अभिनेत्राी नर्गिस दत्तक देहान्त भ’ गेलनि। एहि कारणसँ श्र(ांजलि स्वरूप ओहि दिनक शूटिंग स्थगित क’ देल गेल छल।। एहि बेर पिफल्म निर्माणक बीड़ा उठौने रहथि प्रसि( गीतकार-गायक जोड़ी रवीन्द्र-महेन्द्र आ तत्कालीन आयकर आयुक्त सीताराम झा। सीताराम झा ने सिपर्फ एहि पिफल्मक लेल आर्थिक मदद केलखिन बल्कि हिन्दी पिफल्मक प्रसि( निर्माता-निर्देशक जी.पी. सिप्पीसँ निर्माण सम्बन्ध्ी सहयोग दियेबामे सेहो महत्वपूर्ण भूूमिकाक निर्वाह कएलखिन। हिनका लोकनिक समवेत प्रयाससँ वर्ष 1981मे ई पिफल्म रिलीज भेल। दरभंगाक सोसाइटी सिनेमा हॉलमे ई पिफल्म लगभग डेढ़ महीना चलल जखन कि प्रभात टॉकिज,, कोलकतामे तीन महीना ध्रि हाउसपुफल रहल। रवीन्द्रनाथ ठाकुरक गीत आ श्याम शर्माक संगीतसँ सजल एहि पिफल्मक सभटा गीत खूबे लोकप्रिय भेल। सी. परमानन्द निर्देशित एहि पिफल्मक कैमरामैन रहथि सी. प्रसाद, कला निर्देशक रहथि ललित कुमुद आ शूटिंग प्रभारी रहथि विवेकानन्द झा। एहि पिफल्मक आउटडोर शूटिंग मुम्बइक मुलुन्ड आ कांदिवलीमे तथा इनडोर शूटिंग प्रसि( अभिनेता राजेन्द्र कुमारक डिम्पल स्टूडियो आ सुनील दत्तक अजन्ता स्टूडियोमे भेल छल। एहि पिफल्मक डबिंगमे प्रेमलता मिश्र ‘प्रेम’, सारिका एवं वैदेही ;दुनू रवीन्दनाथ ठाकुरक पुत्राीद्धक स्वर स्त्राी-पात्राक लेल कएल गेल छल। कलाकार लोकनिमे त्रिदीप कुमार, अजरा, प्यारे मोहन सहाय, प्रेमलता मिश्र ‘प्रेम’, राजेन्द्र झा, शरत चन्द्र मिश्र, आस नारायण मिश्र, प्रभा मिश्र, ललितेश, प्रेम कुमार मिश्र आदिक अभिनय प्रशंसित त’ खूबे भेल मुदा हिनका लोकनिक अभिनय अध्सिंख्य मैथिल नहि देखि सकलाह। एकर एकमात्रा कारण छल प्रिन्टक अभाव। पिफल्मक केवल एकटा प्रिन्ट उपलब्ध् छल जे बेराबेरी एक ठामसँ दोसर ठाम उपलब्ध् कराओल जाइत छल। हाँ, गीतक कैसेट अवश्य लोकसभ लग आसानीसँ पहुँचि गेल छल। मुहुर्त्तसँ रिलीज ध्रि एहि पिफल्मके ँ लगभग 14 वर्ष लागि गेलैक। एही अवध्मिे पफणी मजुमदार निर्देशित ‘कन्यादान’ ममता गाबय गीतसँ पहिने परदा पर उतरबामे बाजी मारि लेलक आ मैथिलीक पहिल प्रदर्शित पिफल्मक तगमा पाबि गेल।
प्रेमलता मिश्र ‘प्रेम’क अनुसार सभ कलाकार एक दिन निर्देशक सी. परमानन्दक आवास पर रूकलाह तथा दोसर दिनसँ हिनका लोकनिके ँ एकटा र्ध्मशालामे ठहराओल गेल। एहि पिफल्मक मादे एकटा विशेष बात ई जे शूटिंगक दौरान कलाकार लोकनि आपसमे मैथिलीमे गप करैत छलाह। एतेक ध्रि जे निर्देशक सेहो मैथिलीमे निर्देश देब’ लागल छलाह। आइ-काल्हि बनयबला मैथिली पिफल्म सभक क्रममे शूटिंग स्थल आदि पर मैथिली बजबामे कलाकार लोकिनके ँ संकोच होइत रहैत छनि। ई बात हमरा लोकनि मैथिली नाटकक रिहर्सल आदिक क्रममे सेहो देखि सकैत छी।
हरिमोहन झाक प्रसि( उपन्यास ‘कन्यादान’ पर आधरित कन्यादान पिफल्मक पटकथा-संवाद प्रसि( साहित्यकार पफणीश्वर नाथ ‘रेणु’ लिखलनि। कलाकार लोकनिमे रहथि तरुण बोस ;रेवती रमणद्ध, लता बोस ;बुच्ची दाइद्ध, चन्द्रनाथ मिश्र ‘अमर’ ;लाल ककाद्ध, ब्रज किशोर ;झारखंडी नाथद्ध, गीता मुखर्जी आदि। पिफल्मक निर्माता रहथि गया निवासी मुंशी प्रसाद। चर्चित कवि गोपालजी झा ‘गोपेश’क सेहो एहि पिफल्मक निर्माणमे महत्वपूर्ण योगदान छलनि। तेसर पिफल्म ‘भौजी माय’ मूलतः शरतचन्द्र चट्टोपाध्यायक प्रसि( बांग्ला कथा ‘रामेर सुमति’ पर आधरित एही नामसँ बनल बांग्ला पिफल्मक डबिंग छल। एकर भाषान्तरण प्रसि( कवि-कथाकार सोमदेव कयने रहथि। निर्देशक रहथि शान्तिलाल सोनी। उपरोक्त तीनू पिफल्ममे मैथिलीक साहित्यकार लोकनिक सहयोग स्पष्ट देखाइत अछि किन्तु आम जनताक सहयोग सेहो कम नहि रहल। चारिम पिफल्म ‘जय बाबा बैजनाथ’ तक अबैत-अबैत मिथिलामे मैथिली पिफल्मक लेल अपेक्षित वातावरणक निर्मिति भ’ गेल छल किन्तु अपफसोस जे हमरा लेाकनि एहि वातावरणके ँ दीर्घकाल ध्रि बनाक’ नहि राखि सकलहुँ। जँ से रहैत त’ एकर बाद बनल ‘मध्ुश्रावणी’, ‘ललका पाग’, ‘अमावस के चान’, ‘हमरा लग रहब’, ‘नाच-गान’ सहित दर्जन भरिसँ बेसी पिफल्म आइयो ध्रि डिब्बामे बन्द नहि रहितय।
उपरोक्त पिफल्मक ई नियति किएक भेलµ से प्रायः सभ पिफल्मक अलग-अलग खेड़हा अछि मुदा मुख्य बात मैथिलक आम बेमारी ‘गोलैसी’ अछि जकर शिकार मिथिलाक प्रायः अन्य सभ विध सेहो होइत रहल अछि। मैथिलीमे ने त’ कथा-पटकथाक अभाव अछि आ ने-गीतकार-संगीतकारक। मिथिलाक एकटा गायक उदितनारयण झा एखन देशक सर्वश्रेष्ठ गायक बनल छथि त’ निर्देशकक रूपमे प्रकाश झा, संजय झा, मनीष झाक लोहा सकल संसार मानि रहल अछि। ई बात त’ अन्यो भाषा-भाषी गछैत छथि जे कलाकारक मामिलामे मिथिलासँ बेसी सम्पन्न क्षेत्रा आन नहि अछि। लोकेशनक मामिलामे सेहो मिथिला अन्य कोनो भूखंडसँ दरिद्र नहि अछि। प्राकृतिक सुषमाक मामिला हो अथवा बाढ़ि-सुखाड़क दृश्य, मिथिलामे बारहोमास उपलब्ध् भेटत। हाँ, अबरजातक लेल रस्ता-बाट पर अवश्य प्रश्न उठाओल जा सकैत अछि।
अभिप्रायः ई जे हमरा लोकनि मैथिली पिफल्म उद्योगके ँ अद्यावध् िस्थापित क’ सकैत रही किन्तु अपन अहंमन्यता आ टंगघिच्चा-घिच्चीमे बिचहिमे लसकि गेल छी।
यद्यपि उपरोक्त सभ स्थिति-परिस्थितिक अछैत वर्ष 1999 अनेक तरहे ँ मीलक पाथर साबित भेल। बीसम शताब्दी जाइत-जाइत व्यवसायिक रूपसँ एकटा एहन सपफलतम मैथिली पिफल्म द’ गेल जे सभटा मिथ्या धरणा-अवधरणाके ँ स्वाहा करैत लैम्प-पोस्ट बनि गेल। मुरलीध्र निर्देशित बालकृष्ण झाक मामूली बजटक पिफल्म ‘सस्ता जिनगी महग सेनूर’ लोकप्रियताक सभ रिकॉर्ड ध्वस्त क’ देलक। ललितेश, रीना, रूबी अरुण अभिनीत ई पिफल्म चारि करोड़सँ बेसी रुपया कमौलक। यद्यपि एहि सपफलताके ँ सेहो हमरा लोकनि आगाँ भजा नहि सकलहुँ तथापि 2000 ई.मे प्रदर्शित पिफल्म ‘आउ पिया हमर नगरी’ घाटामे नहि रहल। कहल जाइत अछि जे एकर निर्देशक रहथि मुरलीध्र मुदा बादमे एकर निर्माता मणिकान्त मिश्र निर्देशकक रूपमे अपन नाम जोड़ि लेलनि। उक्त दुनू पिफल्मक शूटिंग मिथिलेमे भेल छल आ परदा पर भव्यतामे कोनहु कोनसँ कम नहि बुझना गेल।
2001मे दू टा वीडियो पिफल्म बनल आ व्यवसायिक दृष्टिकोणसँ दुनू असपफल रहल। गोपाल पाठक निर्देशित ‘ममता’ जतय रमेश रंजन, प्रवेश मल्लिक, संजीव आदिक अभिनयक बले ँ कहुना एक सप्ताह ध्रि चलि सकल ओतहि राजीव गौतम निर्देशित ‘सपना भेल सोहाग’ एतबो दिन नहि खेप सकल। वीडियो पिफल्म निर्माण यद्यपि अन्य माध्यमक अपेक्षा सस्ता छैक किन्तु मिथिलामे वीडियो हॉलक अनुपलब्ध्ता आ एहि तरहक पिफल्मक लेल अपेक्षित मानसक अभाव छैक। उक्त दुनू वीडियो पिफल्मक असपफलताक एकटा कारण एकर कमजोर पिफल्मांकन आ प्रचार-प्रसारमे अभाव सेहो छल।
वर्ष 2004मे निर्माता बालकृष्ण झा अपन दोसर पिफल्म ‘सेनूरक लाज’ ल’ क’ अपन पहिल पिफल्म ‘सस्ता जिनगी महग सेनूर’क सपफलताके ँ दोहराब’ चाहलनि किन्तु ई राजकमल चौध्रीक चर्चित कथा ‘ललका पाग’क पैरोडी संस्करण प्रमाणित भ’ क’ रहि गेल। निर्देशक विनीत यादव एहि पिफल्मके ँ कोनो कोनसँ नहि सम्हारि सकलाह। समुचित प्रकाशक अभावसँ पिफल्म बहुत सापफ नहि देखाइत अछि। महिला दर्शकके ँ रिझेबामे यद्यपि ई पिफल्म सपफल रहल किन्तु अपन घाटाके ँ नहि पाटि सकल।
2005मे आयल ‘कखन हरब दुख मोर’क प्रचार-प्रसारमे कमी नहि कएल गेल किन्तु सिनेमा घरक टिकट खिड़की पर भीड़ नहि जुटि सकल। निर्माता संजय राय आ निर्देशक संतोष बादलके ँ बादमे टी. सीरीजक सहयोगसँ बजारमे एहि पिफल्मक सीडी उतार’ पड़लनि जकर रिकार्ड-तोड़ बिक्री भेल। एही वर्ष निर्देशक अभिजीत सिंहक ‘दुलरूआ बाबू’ सेहो प्रदर्शित भेल किन्तु कमजोर पटकथाक कारणे असपफल भ’ गेल।
वर्ष 2006मे पेफर दू टा वीडियो पिफल्म बनल आ दुनू मुहें भरे खसल। मनोज झा निर्देशित ‘गरीबक बेटी’ आ गोपाल पाठक निर्देशित ‘अहाँ छी हमरा लेल’ सपफलताक कोनो नव अध्याय नहि लिखि सकल। कहि सकैत छी जे असपफलता आइधरि मैथिली पिफल्मक सपफलताके ँ गछारने अछि। हाँ, ‘गरीबक बेटी’मे अनिल मिश्राक अभिनय प्रभावकारी छल।
2007मे सुहागिनक निर्माण आरम्भ भेल जकरा मादे हम पहिनहि कहि चुकल छी जे ई पिफल्म एक सालक निर्माण-यात्राक बाद नवम्बर 2008मे सिनेमाहॉलसँ किछुए दिनमे उतरि गेल।
वर्ष 2008मे निर्माणाध्ीन पिफल्मक श्रेणीमे चारि टा पिफल्म छल जाहिमे एक चुटकी सिन्दूर, काजर, किसलय कृष्णक निर्देशनमे बनय जा रहल ‘हम्मर अप्पन गाम अप्पन लोक’ आ सूरज तिवारी निर्देशित ‘पिया संग प्रीत कोना हम करबै’ शामिल अछि। जनतबक अनुसार, अजित कुमार आजादक पटकथा पर बनय जा रहल ‘हमर अप्पन गाम अप्पन लोक’ वर्ष 2009 मे इन्द्रपूजाक अवसर पर रिलीज कएल जायत जखन कि प्रोड्यूसर जितेन्द्र झाक ‘पिया संग प्रीत कोना हम करबै’ दुर्गापूजामे। एखन धरि त’ कोनो एक वर्षमे चारिटा मैथिली पिफल्म एक संगे नहिये रिलीज भेल अछि। ओना, पहिनेक तुलनामे स्थिति बदललैक अछि। देखा-चाही जे एहि बदलल स्थितिक लाभ पिफल्म निर्माणसँ जुड़ल लोकसभ कोन तरहे ँ उठा पबैत छथि। मिथिलाक दर्शक आब मैथिलीमे नीक पिफल्म देखय चाहैत छथि तकर अनुमान कैसेट-सीडीक बिक्रीसँ त’ लगाओले जा सकैत अछि।
मिथिला दर्शन, कोलकाता मे 2009 प्रकाशितद्ध सम्पर्क: 21, एम.आइ.जी., हनुमान नगर पटना-20, मो.-09234942661


text: डी0एम0 एलै ,ज्वाइन केलकइ ,दू -तीन दिन बितेबो केलकइ ,मुदा चपलूस सब के क्लू नइ मिललै ,कोनो क्लू नइ......नाम केहन त' उमेश कुमार .....बूझियौ ने ई कोन नाम भेलै ,नामक अंत मे न झा ,मिश्र ने सिंह ने यादव ने राम .......आब बात कोना बरहाएल जाए .....कनेक टेस्ट त' पता चलै ।शाकाहारी रहतै छल तखन दूध ,दही ,फल,मिष्टान्न सब भेजिबेतियै आ मांसाहारी क' सॉलिड पता चलै तखन मुर्गा ,बकरा ,मांस ...भेड़ ,सुगर जे पसिन्न पड़ै ,मुदा ई सरबा त' कोनो लिंके नइ मिलैत अछि ।विनय बाबू कहैत छथिन जे एकटा बकरा के गरदनि मे बोतल बान्हि के कलेक्ट्रेट मे छोडि़ देल जाए ,आ देखल जाए जे ओकरा संग की व्यवहार होइत छैक ,किछु आदमी अपन पुरनका किताब ,डायरी सब झाडि़ पोछि रहल छथिन ,पता नइ डी0एम0 कहौं साहित्यक प्रेमी होए ,मुदा सब के भरोसा संजय पर छैक ,आ निश्चितरूपेण दू-चारि दिन मे संजय किछ ने किछ पता लगाए के रहतै ,वाह रे संजय.......।आ डी0एम0 एहने खरकट्टल बदमाश कि पता नइ चल' द' रहल छइ कि ओकरा मोन मिजाजि कत' सँ कोन चीज सँ मिलैत छैक ,से वौआ युद्ध जारी छैक......


text:
सहरसा-पटना केँ बीच राज्यरानी एक्सप्रेस भोर सात बजे सहरसा स्टेशन सँ खुजैत अछि। वाशिंग पिट मेँ देरी केँ कारण भोर नौ बजे ट्रेन खुजबाक घोषणा कायल गेल। मुदा भोर साढ़े आठ बजे ट्रेन खोईल देल गेल। बहुत यात्री गणक ट्रेन छूईट गेलन्हि। आक्रोशित यात्री हंगामा करे लगलाह।
सहरसा केँ नया बाजार निवासी अंजनी कुमार कहला कि ड्यूटी पर तैनात स्टेशन मास्टर आ पूछताछ कार्यालय मेँ ट्रेन केँ नौ बजे खुजबाक गप बताओल गेल। एहि कारण ओ घर लौट गेलाह। भोर 8.32 बजे स्टेशन पहुंचला तेँ राज्यरानी एक्सप्रेस खुइज चुकल छल। एसी चेयर कार केँ टिकट छलैन। हुनका पटना इलाजक लेल जेबाक छलैन। अंजनी कुमार टिकट वापस करबे गेला तेँ रिफंड नै भेटबाक गप कही हुनका लौटा देल गेलन्हि।


text:
Friday, October 18, 2013
(32) ऑपरेशन
ऑपरेशन
पत्नीक बढ़ैत बिमारी देखि चेतानन्द डाक्टर ऐठाम जाइले रूपैआक ओरियान करए लगला। अपना हाथमे तीनेटा पचसटकही। कम-सँ-कम तँ पाँचो हजार चाही। जहिना गारामे उतरी नेने लोक घराड़ी लिखैले रजिष्ट्री आॅफिस जाइत तहिना चेतानन्द चौमासपर रूपैआ उठा पत्नीकेँ संग नेने डाक्टर ऐठाम पहुँचला। ओना पत्नी-सुनियाकेँ गैस्टिकक शिकाइत चारि-पाँच बर्खसँ छन्हि जे मुदा आनो सभ जकाँ एकटा-दूटा गोटी खा-खा रोगकेँ दबने रहथि। जाँच-पड़ताल केलापर डाक्टर बूझि गेलखिन जे सात दिनक अभ्यन्तरे दुनियाँ छोड़ि देती। मुदा जखनि कियो मृत्युक बाट पकड़ैए तखने डाक्टर ऐठाम जाइत अछि। बोल-भरोस दैत चेतानन्दकेँ डाक्टर कहलखिन-
“हिनका आँतमे पत्थलगोला भऽ गेल छन्हि, आॅपरेशन करए पड़त। मुदा शरीर तेते अब्बल भऽ गेल छन्हि जे आॅपरेशन करैसँ पहिने पाँच-छह दिन दबाइ खुआबए पड़त। देहमे खून बनतनि तखनि आॅपरेशन अासान हएत।” कहि दबाइक पुरजी बना देलखिन। भाड़ाक कोठलीमे पहुँच पत्नीकेँ चौकीपर सुता, दुनू बच्चा मांगनि आ बिलटीकेँ पत्नीक लगमे बैसा चेतानन्द बाजार विदा भेला। पहिने दबाइक दोकानपर पहुँच दबाइ कीनि फूट-पाथेक दोकानमे रोटी-तरकारी कीनि डेरा एला। डेरा आबि समान रखि कलपर सँ पानि अनलनि। दबाइ खुआ दुनू बच्चाक संग अपनो खाए लगला। खाइक मन नै होइन। कंठसँ निच्चाँ धँसबे ने करनि। मुदा पानि पीब-पीब खाए लगला। मन कहनि जौं अदहो पेट खाएब नै तँ दिन-राति दौग-बरहा केना कएल हएत? जी-जाँति तरकारीक संग तीनटा रोटी खाए दू गिलास पानि पीलनि। पानि पीब चेतानन्द बिलटीकेँ पानि पिआ पानिक हाथे मुँह पोछि देलखिन। मांगनि अपने हाथे मुँह धोइ उठि कऽ ठाढ़ भेल। थारी उठा अचौनामे धोइ कोनमे रखलनि। पड़ल-पड़ल सुनिया सभ किछु देखै छेली। पतिक मनमे मन सटि थारी धोइत अपन रूप देखलनि। जहिना ऐनामे अपन चेहरा लोक देखैए तहिना सुनिया देखए लगली। दुनू भाए-बहिनकेँ पाँजर लगा सुतबैत सुिनया पतिकेँ कहलनि-
“अहूँक देह-हाथ बथैत हएत, पड़ि रहू।”
बात बदलैत चेतानन्द बजला-
“मन केहेन बूझि पड़ैए।”
“अखनि की कहब।”
बिनु बात दोहरौने चेतानन्द जाजीम बिछा निच्चेमे पड़ि रहला। बिलटीक देहपर हाथ सहलबैत सुनिया कहलखिन-
“डाक्टरे साहैब जकाँ बुच्चीकेँ डाँक्टरी पढ़ाएब। जखनि बुच्ची डाक्टरी पढ़ि लेत तखनि अहिना कुरसी-टेबुल लगा कऽ काज करत। किने बुच्ची?”
“नै। खजुरिया दीदी जहाइन हमरो बिआह कऽ दे?” -तीन बर्खक बिलटी बाजल।
बेटीक मुहेँ बिआहक बात सुिन सुनिया हरा गेल। मनमे उठलनि घूमि कऽ घर जाएब तहन ने। बिमारी छूटत की नै, से के कहलक। दिन-राति तँ निच्चे मुहेँ भेल जाइ छी। खेनाइओ-पीनाइ छुटले जाइए। विचार बदललनि- जौं मरि जाएब तँ बेटीक बिआह केना हएत। की बिलटी बिलैटिए जाएत? जेकरा माए-बाप रहै छै तेकरो बिआह हएब भारी भऽ गेल छै। ई तँ सहजे मइटुग्गर भऽ जाएत। मइटुग्गर बेटीकेँ कियो अपना घर लैयो जाइले तैयार हएत आकि नै। हे भगवान, एहेन युगमे बेटी किए देलह? जौं देबे केलह तँ ऐ बेटीक कोन दोख भेल जे मइटुग्गर भऽ दुनियाँक नजरिमे खसल रहत। यएह ने भानस-भात करैक लूरि नै हेतै। की मनुख माटि सदृश छी जे एकबेर आगिमे पकलापर अपन स्वरूप बदलि दैत अछि? मनुख तँ ओहन होइए जे अनाड़ीसँ जीवनी, भोगीसँ जोगी आ डाकूसँ साधू बनि जाइत अछि। की विधाता हमरा कपारमे यएह लिखलनि जे संगीक संग छोड़ि असकरे वोनमे बौआइले छोड़ि दियनि। जौं सएह लिखैक छेलनि तँ एक उमरिया देखि किए ने जोड़ा लगौलनि? तैबीच आँतमे दर्द उठलनि। चिचिआ कऽ बजली-
“हौ बाप, आब नै बँचब।”
खालीए सिमटीपर जाजीम बिछा, कपड़ाक मोटरी मुड़ीतर रखि उतान करे बन्न दुनू आँखिकेँ बामा बाहिसँ झाँपि चेतानन्द पड़ल। मनमे उठलनि। अखनि सीमाक सिपाही जकाँ ड्यूटीमे छी। ड्यूटीमे आराम कहाँ होइ छै? अारामो तँ केते रंगक होइए। ओहनो अराम होइए जे निन्नसँ प्रेम करैए आ एहनो होइए जे अपन दुख निवारणक बाट जोहैए। फेर भेलनि भरिसक पत्नी नै बँचती। दुनू गोटेक बीचक अंतिम समए गुजरि रहल अछि। अंतिम समैपर नजरि पड़िते भेलनि जे लड़का-लड़कीक माने बर-कन्याक बिआह स्थापित करैमे उमेरक मानदंड किएक बनौल जाइत? जौं सन्ताने लेल होइत तँ उम्रक लगीचक कोन प्रयोजन? पनरह बर्खसँ पचास बर्खक सुविधा अछि। उम्रक बरबरि तँ एे लेल मानल गेल अछि किने जे दीर्घ जिनगी संग-संग चलैत रहए। तहन एना किए भेल? विद्यार्थी जीवनमे सपना देखै छेलौं जे मातृभूमिक सेवा करब। तँए नोकरी नै केलौं। नोकरी केतए करिताैं? जैठाम जनम भेल अछि ओइठाम ने शिक्षण संस्थान अछि, ने कल-कारखाना, ने सरकारी कार्यालय आ ने अस्पताल। की ऐठाम एे सबहक जरूरति नै छै? की हमसभ शपथ खेने छी जे अपना माटि-पानि परहक कारखानाक वस्तुक उपयोग नै करब, आकि शासनमे सहयोग नै करब, आकि शिक्षा-स्वास्थक लाभ नै लेब। मुदा अखनि धरि ऐसँ आगू बुझैक ने अवसर भेटल आ ने करैक जमीन। देश-सेवा की? यएह ने जे अपनो देशकेँ एक्कैसम शताब्दीक दुनियाँक कतारमे ठाढ़ करी। मुदा कतार तँ एकसँ लऽ कऽ सए तकक होइए। तइमे केते? एक दिस दुनियाँक गनल-चुनल धनवान तँ दोसर दिस सड़कपर भीख मंगनिहारक संख्या ओते अछि जेते कताक देशक जनसंख्या नै छै। तैकाल पत्नी मन पड़लनि। जहिना अन्हार रातिमे माएक पाँजर लग सूतल बच्चाकेँ निन्न टुटिते उठि कऽ माएक सूतल मुँह देखि पुन: गर लगा कऽ सुति रहैत तहिना चेतानन्द पत्नीक मूनल आँखि देखि पुन: ओछाइनपर आबि पड़ि रहला।
ओछाइनपर पड़िते चेतानन्दकेँ मन पड़लनि कौलेजक ओ दिन जइ दिन सरस्वती पूजा स्थलपर सुनियासँ पहिल भेँट भेलनि। मुदा लगले मनमे आबि गेलनि कौलेजक डिग्री आ पी.एच.डीक रजिष्ट्रेशन। पाँच बरख भऽ गेल मुदा एक्को अक्षर अखनि धरि लिखि नै पेलौं। लिखिओ केना पबितौं? अखनि धरि तँ यएह ने बूझि पेलौं जे देश सेवा की? मुदा आब तँ सहजे पत्नीक भार कपारपर पड़ने बच्चाक तँ माएओ हुअ पड़त। दोबर भार पड़त। बच्चाकेँ पढ़ाएब आकि अपने पढ़ब। कौलेज छोड़ला पछातिसँ अखनि धरि ‘गृहसूत्रो’ धुरझाड़ पढ़ल आ ने सीखल भेल। ‘धर्मसूत्र’ तँ पछुआएले अछि। खाली मंगलाचरण रटि नेने नै ने हएत। विधातोक अजीब खेल छन्हि। जहिना गणेशजी मुसो आ बाघोकेँ नांगरि पकड़ि लड़बै छथि तहिना विधातो रंग-बिरंगक जगहपर रंग-बिरंगक बानरक नाच, मदारी जकाँ ठाढ़ केने छथि। एक दिस हार-पाँजर टुटल मनुखकेँ अपन देहक सोनित दऽ कियो देशसेवा करैत तँ दोसर दिस एक लबनी ताड़ी पिआ देशभक्त बनैत। कियो श्मशानमे अपन बेटाक लहास जरबैत जिनगी देखैत तँ दोसर सजल-धजल विशाल भवनमे बैस मस्तीक जिनगीमे पलड़ैए। तैबीच सुनियाक बाजब सुनलनि-
“हौ बाप, आब नै बँचव।”
सुनिते हृदए चहकि गेलनि। मनकेँ थीर करैत आगूक बात सुनैले कान पाथि देलनि। मुदा आगूक बात नै सुनि मनमे उठलनि, जहिना मिझेबैकाल डिबिया भुक दऽ जोरसँ बड़ि जाइए, तहिना तँ ने भऽ गेल। मन गुन-धुनमे पड़ि गेलनि। एक मन कहनि जे जौं पराण छूटि गेल होन्हि तखनि की करब? दोसर मन कहनि जे पराण नै छुटल हेतनि तखनि की करब? ऐठाम तँ चारिए गोरे छी। तहूमे दूटा बच्चे अछि। जौं एक्कोरत्ती आँखिसँ नोर बहत तँ बच्चा सभ अनेरे चिचियाए लगत। गाममे तँ नै छी जे समाजक लोक आबि कऽ मदति करत। मुदा ई जानि लेब तँ जरूरी अछि किने जे पराण छूटि गेलनि आकि बँचल छन्हि। ओछाइनपर सँ चेतानन्द पुछलखिन-
“एना किए बजलौं?”
पतिक बात सुिन सुनिया उत्तर देलकनि-
“दर्दक धक्का लगि गेल छेलए मुदा अखनि असथिर भऽ गेल।”
साँझक आठ बजे डाक्टर साहैब क्लिनिकसँ आबि सोझहे वाथरूम विदा भेला। साँझू पहर टहलए नै जाइत। स्पष्ट विचार रहनि जे टहलब तँ हुनकर छियनि जे अपना पएरे चलै छथि। गाड़ी-सवारीमे बैस टहलब मन बहलाएब छी। जाधरि वाथ रूमसँ निकलला ताधरि पत्नी टेबुल सजा, चौकीदार जकाँ केवाड़क परदा लग ठाढ़ छेली। कुरसीपर बैस डाक्टर साहैब रस-पानि कऽ आराम कुरसीपर बैस गेला। मन फुहराम हुअ लगलनि। टेबुल सम्हारि पत्नी चलि गेलखिन। भरि दिनक हिसाब जोड़ए लगला। नापल रोगी, नापल फीस, तँए जोड़ैमे देरी नै लगलनि। आमदनीक हिसाब जोड़ि काजपर नजरि दौड़ौलनि। काजक ऊपर होइत मन छिछलैत सुनियापर आबि अँटकि गेलनि। मुदा लगले काज हरा गेलनि। मन उड़ि कऽ अपनेपर चलि एलनि। अपनापर अबिते खुशीसँ मन ठहाका मारलकनि। अँइ, कहू जे आठ घंटा ड्यूटीक निअम अछि, तैठाम बारह घंटा खटै छी तहन किए लोक बजैए जे फल्लाँ डाक्टर दरमहे उठबैटा लेल अस्पताल जाइ छथि। यएह ने जे खानगी रोगी देखै छी। जाधरि अस्पतालक समुचित बेवस्था नै हएत ताधरि डाक्टरे की करता? जैठाम अखनि धरि रोगोक गिनती (पहचान) सेरिया कऽ नै भेल अछि तैठाम रोगीक िहसाब जोड़ब औगताइमे बाजब हएत। फेर मन घूमि सुनियापर पहुँच गेलनि। आइ धरि एक्कोटा रोगी इलाजक बीच मरल नै मुदा...। आखिर कमी की अछि? जे दोख लगत? मन नचलनि। गंजीए-लूंगी पहिरने चेतानन्दक कोठरी विदा भेला।
सोगमे डुमल चेतानन्दकेँ पुछलखिन-
“कहाली जगले छथि आकि सूतल?”
डाक्टर साहैबक बात सुिन देह-हाथ समटि सुिनया बाजलि-
“जगले छी डाक्टर साहैब।”
सुनियेँक चौकीपर बैस डाक्टर साहैब पुछलखिन-
“केते दिनसँ दुिखत छी?”
“ठीक-ठीक तँ नै कहि सकै छी मुदा पान-छह बर्खसँ पेटमे गैस बनए लगल। गामेमे बहुतो गोटेकेँ ई रोग छन्हि। वएह सभ दबाइ बता देलनि। एकटा-दूटा गोटी सभ दिन खाइ छी, नीके रहै छी।”
नजरि दौगबैत डाक्टर पुछलखिन-
“उपासो करै छी?”
“केना नै करब! अहीपर तँ आंग-समांग, वाड़ी-फुलवाड़ी लहराइए।”
“मासमे केतेक दिन सहै छी?”
“सात दिनमे रवि, मंगलवारी, शुक्रवारी तँ करिते छी। एकर बादो पावनिक उपास सेहो करिते छी!”
“देहक काट-खोंट करए पड़त तखनि आॅपरेशन हएत।”
“दोसर उपए नै छै। अपरेशनक कोनो ठेकान नै छै, बाल-बच्चा बिलटि जाएत।”
“हँ, उपए छै। दबाइ लिखि दइ छी। साँझ-परात खाइत रहलासँ नीके रहब।”
“बड़बढ़ियाँ।”
चौकीपर सँ डाक्टर उठि चेतानन्दकेँ बाँहि पकड़ि कोठरीसँ निकलि ओसारपर कहलखिन-
“आँतमे एहेन गोला बनि गेल छन्हि जे बिना कटने नै हेतनि। तहूमे रोग बढ़ैत-बढ़ैत एते जुआ गेलनि जे देहक कोनो लज्जतिए नै रहलनि। अंग-अंग बैस गेलनि। तीनसँ चारि दिनक जिनगी बँचल छन्हि। नीक हएत अहाँ भोरे गाम चलि जाउ। ऐठाम पहपटिमे पड़ि जाएब। बाजारमे सभ सुविधा रहितो कियो केकरो बेरपर ठाढ़ नै होइ छै।” कहि डाक्टर साहैब घरमुहाँ भेला। कोठरी आबि चेतानन्द पत्नीकेँ कहलखिन-
“डाक्टर साहैब छुट्टी दऽ देलनि।”
“बड़बढ़ियाँ। भोरे विदा भऽ जाएब।”
चेतानन्दक नजरि सुनियाक परोछ भेलापर गेलनि। मनमे उठलनि माएक मृत्यु बेटा-बेटीकेँ कलंकक मोटरी कपारपर देने जाइ छै। जौं से नै तँ मइटुग्गरकेँ ओछ-आँखिए किए देखल जाइए। पत्नीक मृत्युपरान्त जौं परिवार ठाढ़ करैले दोसर बिआह करब तँ आरो पहपटि बढ़त। कियो एहेन कहनिहार नै हएत जे भूखल बच्चाकेँ खाइले कहि बूझत जे बच्चा भूखल अछि आकि खेने। मुदा ई जरूर कहतै जे सतमाए खाइले दइ छथुन आकि नै। रंग-बिरंगक अबलट जोड़ब शुरू कऽ देत।
Subscribe to: Post Comments (Atom)


text:
भक्त प्रह्लाद सँ सीखू ई ५ बात – बालोपयोगी नैतिक कथा
होलीक उमंग बीच किछु एहेन सबक जे हमरा सबकेँ भक्त प्रह्लाद केर जीवन सँ सीखबाक चाही
हरेक वर्ष होलीक पर्व अबैत अछि। लोक खुशी आ उल्लास सँ भरल माहौलमे होलिकाक दहन करैत छथि। फेर रंगक उत्सव होएत अछि। कतेको रास यादे राखय योग्य बातक संग होली हमरा सबसँ विदाई लैत अछि जाहिसँ फेर ऐगला वर्ष नव उम्मीदक संग ई फेर हमरा सभक सोझाँ रहैत अछि।
होलीक दिन जे चारि गोट नाम सभक मुंहमे रहैत छैक ओ थिक – भक्त प्रह्लाद, हिरण्यकश्यप, होलिका आ भगवान् नृसिंहदेव। हमरा लोकनिक पौराणिक कथामे सिर्फ कथा टा नहि होएछ, ओहि मे बहुत रास गहिंर मर्म सब सेहो छुपल रहैत छैक। होलीक एहि उमंग सँ भरल पाबनिक बीच किछु सबक जे हमरा सबकेँ भक्त प्रह्लादक जीवन सँ सीखबाक चाही ताहिपर सब कियो जरूर ध्यान दी।
१. प्रह्लाद हिरण्यकशिपुक पुत्र छलाह। पुत्र सदाचारी लेकिन पिता अवगुणक खान। प्रह्लादकेँ अपन स्वभाव मुताबिक परिवेश नहि भेटलनि, तैयो ओ अपन लक्ष्यपर अडिग रहला। हमरा लोकनि प्रह्लाद सँ सीखी जे कठिन परिस्थिति मे सेहो कोना अपन मनोबल उच्च बनौने रहि सकैत छी, कोना सद्मार्गक बाट पर डटल रहि सकैत छी।
२. प्रह्लाद जखन बालकहि छलाह त ओ श्रीनारायण केर पूजा आरम्भ कय देलनि। हुनकर ई विशेषता हमरा सबकेँ यैह कहैत अछि जे नीक आदतिक विकास बच्चहि उमेर सँ भऽ जाय त आगू जाकय हमरा सभक मनमे अमिट भऽ कय ओ रहत। मेहनति सफलता जरुर दैत छैक, परन्तु अपन संस्कार ओकरा लक्ष्य धरि पहुँचाबैत अछि।
३. अगर अहाँक लेल कियो नकारात्मक भविष्यवाणी करय, ई कहय जे अहाँ किछुओ नहि कय सकैत छी, अहाँक जीवनक मार्ग मे अन्हारे-अन्हार अछि त कनिको घबरेबाक जरूरत नहि छैक। प्रह्लाद केँ देखू। ओ त बच्चे छलाह लेकिन हुनकर भक्तिक प्रताप सँ भगवान् नारायण केर सिंहासन तक डोलि गेल छल।
अपन जीवनक परिस्थिति पर ग’र करू। निस्सन्देह अहाँक हालत त प्रह्लाद सँ नीके अछि। नकारात्मक भविष्यवाणी केँ बिसैर जाउ। सिर्फ अपन खूबी पर ध्यान केन्द्रित करू।
४. कहल जाएत छैक जे मनुष्य यदि किछु करबाक लेल ठानि लियए त कि नहि कऽ सकैछ! प्रह्लाद सेहो किछु एहने छलाह। जे उमेर खेलकूद आ हो-हंगामा मचबयवला होएत छैक, तहिया ओ अपन पाठशालाक आरो धियापुता सबकेँ पर्यन्त भगवान् केर जप करब सिखा चुकल छलाह। अगर विचार नेक होएक आर अहाँ ओहिपर अड़ल रही त कि नहि कय सकब?
५. जँ जीवन अछि त बाधा सेहो जरूर होयत। मानल जाएत अछि जे परमात्मा अपन संतान (जीव) केँ कठिनाई किंवा कोनो चुनौतीपूर्ण परिस्थिति सेहो ओकर क्षमते गुणे टा दैत छथिन। प्रह्लाद केँ मारबाक लेल हिरण्यकश्यप कि नहि केलक? खौलल गरम तेल मे दयकेँ, भूखे राखिकेँ, कैदी बनाकेँ, पहाड़पर सँ धक्का मारि खसाकेँ आर होलिकाक संग आइग मे जरा देबाक तक कोशिश कयकेँ हुनका मारबाक लेल हिरण्यकश्यप बियौंत लगेलक।
ई सबटा कष्ट प्रह्लादक जीवन लेल अत्यन्त कठिन आ चुनौतीपूर्ण घड़ी सब छलन्हि। ओ एहि सबसँ आरो बेसी मजगुत बनिकय निकललाह आर आखिर मे त स्वयं भगवान् हुनकर रक्षा करय लेल आबि गेलखिन। हिरण्यकश्यप केर विनाश भऽ गेल मुदा प्रह्लाद अपन भक्तिक बलपर अमर भऽ गेलाह।
अनुवादित लेख, मूल लेखकः राजीव शर्मा, स्रोतः एस्ट्रोलोजी एण्ड स्पिरिच्युअलिटी
अनुवादः प्रवीण नारायण चौधरी


text:
वैशाली। 03 दिसंबर। महनार में घर में सुतल लोक ओहि समय आगि में जल सs बाल बाल बचि गेला जखन पुलिस क' रात्रि गस्ती टीम सुझबुझ देखाबैत घर के सभ सदस्य के सुरक्षित बाहर निकैल आर आगि पर काबू पाबा के प्रयास कैला।
दरअसल दारोगा आलोक कुमार पुलिस बल के साथ रात्रि गस्ती में छलाह। ओहि दौरान घर में आग जलैत देखला ओहि के बाद दारोगा पुलिस के गस्ती दल घर के सभ सदस्य के सुरक्षित बाहर निकाले में कामयाबी हासिल कैला। हालांकि एही दौरान लाख प्रयास के बावजूद आगि पर काबू नै भ पाएला आर घर में राखल सामान जलिक राख भ गेल। आगि लाग के कारणक' पता नै चली सकल अछि। पुलिस पूरा मामला के तफ्तीश करि रहल अछि।


text:
उदय चटर्जी
पटना। मुख्यमंत्री नीतीश कुमार बिहार राज्य पथ परिवहन निगम क बहुप्रतीक्षित मर्सिडीज बस सेवा क झंडी देखा शुभारंभ केलथि। एहि बसक परिचालन क संग मर्सिडीज बस सेवा वाला बिहार पूर्वी भारतक पहिल राज्य भ गेल। एहि बसक परिचालन लोक निजी भागीदारी क तहत प्रारंभ कैल गेल अछि। पहिल चरण में चारि रूट पर कुल नौटा बस क परिचालन शुरू भेल अछि। इ बस सब पटना- रांची, पटना- जमशेदपुर, गया- रांची आ गया- जमशेदपुर तक चलत। लोक निजी भागीदारी क तहत एहि बसक परिचालन गिरीश इंफ्रास्ट्रक्चर प्राइवेट लिमिटेड आ परिवहन निगम आपसी सहयोग स करत। जानकारीक अनुसार एहि बस क दाम करीब एक करोड 40 लाख टका अछि। एहि बस मे ओ सबटा सुविधा अछि जे एकटा अत्याधुनिक परिवहन मे देल जा सकैत अछि। बस मे यात्री लेल डीजीटल स्क्रीन लागल अछि, स्क्रीन डिश टीवी स जुडल अछि, 53टा लैपटॉप आ मोबाइल चार्जेर लेल प्वांइट अछि, बस मे वाइफाइ सुविधा अधि जाहि स इंटरनेट निर्बाध गति स चलि सकैत अछि। सब सीट पर रेडियो फोन अछि जाहि पर एफएम सुनबाक सुविधा अछि। एकर अलावा मार्ग आ स्थान सूचना देबा क स्वचालित व्यवस्था अछि। यात्री कए सुविधा लेल अखवार आओर पत्रिका क एकटा संग्रह सेहो अछि। यात्राक दौरान भोजन, पाइन क बोतल नि:शुल्क देल जा रहल अछि। परिवहन निगम क अनुसार एहि बस क भाडा एकर सुविधा कए देखैत काफी कम राखल गेल अछि। पटना स रांची क भाडा 495 टका राखल गेल अछि, जखन कि पटना स टाटाक भाडा 695 टका अछि। एहिना गया स रांची भाडा मात्र 310टका राखल गेल अछि।
पिछला एक सप्ताह पूर्व पंजाबक लुधियाना स पटना पहुंचल एहि बस कए सचिवालय क संवाद परिसर में आयोजित एकटा कार्यक्रम में श्री कुमार पटना- जमशेदपुर बस सेवा क उद्घाटन केलथि। मुख्यमंत्री अत्याधुनिक सुविधा स लैस एहि बस सवारी क पहिल यात्री बनलाह। मुख्यमंत्री आधा किलोमीटर तक सफर करि बस क खूबी परिचित भेलाह। परिवहन मंत्री वृशिण पटेल एहि बस सेवा क दोसर यात्री बनलाह। एहि अवसर पर पटेल कहला जे इ नव शुरुआत अछि। 92टा वातानुकूलित लग्जरी बस क्रय क स्वीकृति देल जा चुकल अछि। स्वीकृत बस मे 70टा वोल्बो अछि जखनकि बाकी टाटा क अछि। एहि बस कए मुख्य रूप स पटना-पूर्णिया, पटना- मधुबनी, पटना- दरभंगा, पटना- मुजफफरपु, पटना-भागलपुर, पटना-गया मार्ग पर चलाउल जाएत। एहि मौका पर कम्पनी क चेयरमैन आ पूर्व सांसद गिरीश संघी सेहो मौजूद छलाह।
सड़क पर दौडल मर्सिडीज
उदय चटर्जी


text:
बाल गजल-77
माएक बाबू तँ नाना भेलखिन सुन
माएक भैया तँ मामा भेलखिन सुन
माएक सब बहिन तोहर मौसी बनल
मौसीक पति नीक मौसा भेलखिन सुन
बाबूक माए तँ बाबी छथि जप करथि
बाबूक बाबू तँ बाबा भेलखिन सुन
बाबूक सब भाइ छथि कक्का दुलरुआ
काकी तँ कक्काक कनिया भेलखिन सुन
कक्काक सब बहिन तोहर दीदी बनल
दीदीक पति अपन पिउसा भेलखिन सुन
एखन बचल सब अपन छै भ्राता बहिन
तेँ झगड़ नै सब तँ मीता भेलखिन सुन
प्रण आइ ले बात मानें तूँ पैघकेँ
तखने "अमित" नीक बौआ भेलखिन सुन
मुस्तफइलुन-फाइलातुन-मुस्तफइलुन
2212-2122-2212
बहरे-सगीर
अमित मिश्र


text:
Home » Entries posted by Manish Karn
कलाकार रंञ्जुक कमी शूल जका चुभैत रहत:श्रद्धाञ्जली
कलाकार रंञ्जुक कमी शूल जॅका चुभैत रहत:श्रद्दाञ्जली जयन्त ठाकुर,जनकपुरधाम।२मई २०१७.मैथिली जिन्दावाद !! मिथिलाबासीक मनमस्तिष्कसँ वि.सं. २०६९ साल बैशाख १८ गतेके ओ दिन कहिओ हटि नहि सकैत अछि । कारण ई जे ओहि दिन मिथिलाक राजधानी जनकपुरधाममे हृदय विदारक स्थिति देखबा लेल मिथिलाबासी बाध्य भेल छल जेकर टिस अखनोधरि शूल सन गरैत बुझाइत अछि । ओ उएह शोकाएल दिन अछि जाहि दिन मिथिलावासी […]
निवर्तमान गृहमन्त्री निधिकें कएल जएतनि भव्य स्वागत
निवर्तमान गृहमन्त्री निधिके कएल जएतनि भव्य स्वागत धैर्यकान्त दत्त,जनकपुरधाम।२मई २०१७,मैथिली जिन्दावाद!! नेपाली काँग्रेस धनुषा प्रधानन्याधीश सुशीला कार्की उपर लगाओल महाअभियोगक प्रस्ताव पर असन्तुष्टी जनबैत उपप्रधान तथा गृहमन्त्री पदसँ राजीनामा देने काँग्रेस नेता विमलेन्द्र निधिके जनकपुरमे भव्य स्वागत करबाक तैयारी कएलक अछि । नेपाली काँग्रेसक जनकपुर नगर समितिक मंगलदिन बैसल बैसार वृहस्पतिदिन जनकपुर आबि रहल निधिके भव्य स्वागत करबाक निर्णय कएलक अछि । […]
जानकी नवमीमें सहभागी होअब आएल साधुसंतके भेल भव्य स्वागत
धैर्यकान्त दत्त,जनकपुरधाम.३० अप्रिल २०१७.मैथिली जिन्दावाद!! माता जानकीक जन्मोत्सवके अवसर मनाओल जाएबला जानकी नवमीमे सहभागी होबए आएल भारतक साधु सन्तके भव्य स्वागत कएलगेल अछि । याह वैशाख २१ गते होबए जा रहल जानकी नवमीक अवसर पर सहभागी होबए आएल भारतक साधुसन्तके जनकपुरवासी महोत्तरीक भिठ्ठामोड पहुँच कऽ भव्य स्वागत कएलन्हि अछि । भारतक वृन्दावन, अयोध्या, दिल्ली सहितक स्थानसँ आएल साधुसन्तके […]
जनकपुरधाममें भव्यरूप सऽ मनाओल जएतनि जानकी केर जन्मोत्सव
मनीष कर्ण,जनकपुरधाम।२५ अप्रैल,२०१७.मैथिली जिन्दावाद !! यहिं वर्ष जगत जननी जानकीक जन्मोत्सव भव्यताक संग मनएबाक निर्णय काएल गेल अछि। आइ जानकी मन्दिरमें बैसल सर्वपक्षीय बैसार सऽ उक्त निर्णय काएल गेल अछि। एहिं वर्षक प्रमुख कार्यक्रम सभ यथा बधाई गान :27 अप्रैल2017 सँ 4मइ तक,30 अप्रैल क भिठ्ठामोड में श्रीमद् राजेन्द्रदास देवाचार्य केर स्वागत कार्यक्रम,1मई सँ 9मई तक […]
जनकपुरमे मैथिली कथा गोष्ठी सम्पन्न,एकटा पोथीके लोकार्पण काएल गेल।
मनीष कर्ण,जनकपुरधाम।11अप्रैल 2017,मैथिली जिन्दावाद!! जनकक नगरी जनकपुरधाममे (मंगल दिन) 11अप्रैल क एकदिवसीय दीवा मैथिली कथा गोष्ठी सम्पन्न भेल अछि।मैथिली विकास कोष केर आयोजनामें क मैथिलीक वरिष्ठ साहित्यकार डा. राजेन्द्रप्रसाद विमलक प्रमुख आतिथ्यमेआ मैथिली विकास कोष केर अध्यक्ष जीवनाथ चौधरीक सभापतित्वमे जनकपुरक रामानन्द चौक स्थित रहल होटल सीता पैलेसक सभागारमे नेपाल आ भारतक मिथिलाके कथाकार सभद्वारा […]
पत्रकार महतो कएलैन्ह बर्दिबासके मुसहरबस्तीमे आर्थिक सहयोग
मनीष कर्ण,जनकपुरधाम।५अप्रील २०१७,मैथिली जिन्दावाद!! महोत्तरीक बर्दिबासमे रहल मुसहर सभक बस्तीमे नयाँ भवन निर्माणक लेल धनुषाक पत्रकार एवं उज्यालो ऑनलाइनक सहकर्मीमे रुपमे कार्यरत शैलेन्द्र महतो २० हजारके आर्थिक सहयोग कएलैन्ह अछि। धुर्मुस सुन्तली फाउन्डेसन द्वारा संचालित एकीकृत नमुना मुसहर बस्ती केर अभियन्ता एवं नेपालक चर्चित हास्य कलाकार सीताराम कट्टेलके बुध दिन […]
राम नवमी आइ,राम आ जानकी जीक मन्दिरमे विशेष भीड
मनीष कर्ण,जनकपुरधाम।५ अप्रील२०१७,मैथिली जिन्दावाद!! कौशिल्या नन्दन सीयावर रामचन्द्र जीक जन्मोत्सव जनकपुरधाम सहित सम्पूर्ण मिथिलांचलमे विशेष धुमधाम सँग मनाओल जाऽ रहल अछि। राम नवमीक अवसर जनकपुरधामक प्रसिद्ध राम मन्दिर आ जानकी मन्दिरमें श्रद्दालु भक्तगन सभ भिन्सरे सं दर्शन,पूजापाठ क लेल विशेष भीडभाड देखल जाऽरहल अछि। राम नवमी उत्सवमे सहभागी होएब भारतक साधुसन्त,महात्मा करिब २०० के […]
फेर सऽ धनुषामे नापी अफिसक़े सर्वेक्षक घुस लैत धराएल
मनीष कर्ण,जनकपुरधाम।४ अप्रील २०१७.मैथिली जिन्दावाद !! दु दिन नै बितैत धनुषामे अख्तियारक टोली एक गोट कर्मचारीके पक्रने अछि।अख्तियार दुरुपयोग अनुसन्धान आयोगक क्षेत्रीय कार्यलय बर्दिबास केर टोली नापी कार्यलय धनुषाक नापी सर्वेक्षक रामलोचन ठाकुरके २२ हजार टाका घुस सहित प्रकाउ केलक अछि। आयोगक बर्दिबास एसपी राजकुमार लम्सालक नेतृत्वमे खटल टोली मंगल दिन ११बजे दिस सेवाग्राही सँ […]
चैती छठि वाद जनकपुरधामक गंगासागर सफाइ काएल गेल
मनीष कर्ण,जनकपुरधाम।४अप्रिल २०१७.मैथिली जिन्दावाद!! मिथिलाञ्चलक चैती छठि महापर्व सम्पन्न भेलाक वाद जनकपुरक गंगासागरके सरसफाइ काएल गेल अछि। गंगासागर सरसफाइ अभियान आ सेभ द हिस्टोरिकल जनकपुरक अभियन्ता एंव पत्रकार रामआशिष यादव केर नेतृत्वक टोली द्वारा सोम दिन पवित्र गंगासागरके सरसफाइ कएल गेल। पवित्र गंगासागर सँ जनकपुरक गरिमा तथा पहिचानमें अभिवृद्धि भेल कारणे कोनो उत्सव आ पर्व […]
३० हजार टकाक सहित धनुषा नापी अफिस केर अमिन पक्राएल
मनीष कर्ण,जनकपुरधाम।२,अप्रील२०१७.मैथिली जिन्दावाद!! नापी कार्यालय धनुषाक अमिन ३० हजार टका सहित पक्राउ परल अछि।नेपाल अख्तियार दुरुपयोग अनुसन्धान आयोग केर क्षेत्रीय कार्यालय बर्दिबासक टोली दुपहरियामे अमिन कृष्ण जोशीके ३० हजार नेपाली टका सहित पक्राउ कएने अछि। अख्तियार दुरुपयोग अनुसन्धान आयोगक क्षेत्रीय कार्यालय बर्दिबास केर एसपी राजकुमार लम्साल सहिताके टोली जोशीके पक्रने छल। एसपी लम्साल केर अनुसार […]


text:
मैथिली
सिनेमा आ संगीतक क्षेत्रके विस्तॄत केनिहार प्रसिद्ध निर्देशक,नायक, सगीतकार
मुरलीधर एकटा सशक्त व्यत्क्तित्वक नाम अछि ! जदि मुरलीधर जी के मैथिली फ़िल्मक
उद्धारक कहल जाए त अहि में कोनो अतिशयोक्ति नहिं। मैथिलीक चर्चित फिल्म “सस्ता जिनगी महग सेनुर”क निर्देशक मुरलीधर मूलरूप सँ मिथिलाक निवासी छथि। भारत
सरकारक छात्रवृति सँ 1978 में मुंबई पहुचि पद्म विभूषण पं. .जसराज सँ संगीत सीखे लगलाह आ इप्टा सँ जुरलैथ। बीआर
चोपडाक महाभारत मे
कृपाचार्य सहित अनेको हिंदी, नेपाली आ मैथिली फ़िल्मक अभिनेता मुरलीधर निर्देशक रूप मे तखन
चर्चित भेलाह जखन 1999 मे हिनक कथा-पटकथा, निर्देशन, संगीत आ
अभिनयक उत्कृष्टता देखबाक भेटल “ ससता जिनगी महग
सेनुर”में । हिनक दोसर मैथिली फिल्म “सजना के आँगन मे सोलह सिंगार”के सेहो नीक सफ़लता भेटल
अछि । संगीत सीखबाक संगहि मुरलीधर इप्टा सँ सेहो जुडि गेल छलाह। अभिनयक संग संग
निर्देशन आ संगीत सं हुनक जुड़ाव बनल रहल । परिणामस्वरुप, मुरलीधर मृतप्राय मैथिली
फ़िल्म निर्माण के पुनर्जीवित करय में महत्वपूर्ण भूमिका निभौला।
प्रारंभ
मे मुरलीधरक इच्छा पार्श्वगायक बनबाक रहय आर किछु फ़िल्मक लेल पार्श्वगायन केलाह
मुदा हिनका अपेक्षित सफलता नहीं भेटलनि आ पुनः संगीतकार बनबा लेल ज़ोगार मे लागि
गेलाह। पहिल बेर एकटा नेपाली फिल्म ‘देवकी’क संगीत निर्देशन करैत पुनः हिन्दीक ‘मेम साहेब’,
'यथार्थ’ आदि फ़िल्मक संगीत करबाक अवसर हिनका
भेटलनि…आ फेर इप्टाक प्रभावे अभिनय दिस सेहो
रुख कयलनि ।
पहिल
बेर हिन्दीक ‘नक्सलपंथी’ आ तकर बाद नेपालीक कृष्णा मे बतौर नायक काज कयलनि आ संगहि
हिंदी-नेपाली मे अभिनय सँ जुडल रहलाह । मुरलीधरक असली सफ़लता
मैथिली फ़िल्म "सस्ता जिनगी महग सेनुर"क सफ़ल निर्देशन ,गायन आ अभिनय सं प्राप्त
भेलनि। मिथिला में हरेक लोकक मुंह पर हिनकर नाम रटा गेल।ई बात सर्वविदित अछि कि प्रसिद्ध पार्श्व गायक उदित नारायण झा के मुम्बई लाबय बला व्यक्ति मुरलीधर जी छैथ।
मैथिलक
एकटा आर फ़िल्म “आउ पिया हमर नगरी”क प्रारंभिक निर्देशन केलनि मुदा किछु कारणवश
मुरलीधर जी ई फ़िल्म छोड़ि देलाह।हिनकर दोसर फिल्म ‘सजना के आँगन मे सोलह सिंगार’ रिलीज भ गेल अछि। अहि फ़िल्मक गीत संगीत
कर्णप्रिय अछि। फ़िल्म में मिथिला समाज मे व्याप्त कुरीति सभ फ़िल्मक केंद्र मे अछि मुख्य फोकस विधवा विवाह पर अछि।
मुरलीधर जी वर्तमान में एकटा नव फिल्म पर काज कए रहल छथि ।
पूर्बांचल केर बिराटनगरक
रतना होटल केर बैकट हाल मे आयोजित एकटा वृहद कार्यक्रम में मुरलीधर जीके सम्मान कयल गेल अछि । नेपालक मिथिलाक बयोबृद्ध भाषाविद श्री
बाल कृष्ण रुपावासी के कर कमल द्वारा मुरलीधर जीके सम्मान प्रदान कयल गेल छल। ई
सम्मान समारोह स्थानीय “न्यू दृष्टि” दैनिक पत्रिकाक
तत्वाधान मे भेल छल। अहि सं पहिने सेहो मैथिली
सिनेमामें आ शास्त्रीय संगीतक क्षेत्र में अमूल्य योगदान वास्ते हिनका सम्मान भेटल
छल।


text:
भागलपुर । नालंदा, राजगीर आओर गया क बाद आब सरकार पर्यटक लेल विक्रमशिला क खंडहर कए विकसित करबाक योजना तैयार केलक अछि। एहि संबंध मे भागलपुरक सांसद शहनवाज हुसैन पिछला कई साल स लागल छलाह। ओ एहि लेल मुख्यमंत्रीक नीतीश कुमार आ प्रधानमंत्री मनमोहन सिंह स भेंट केने छलाह। प्रधानमंत्री कार्यालय क निर्देश पर भारतीय पुरतत्व सर्वेक्षण विभागक महानिदेशकक नेतृत्व मे एकटा टीम विक्रमशिलाक दौरा केलक अछि। एहि स्थलक उपेक्षाक सबस पैघ सबूत अछि जे महानिदेशक स्तरक कोनो अधिकारी 1974क बाद पहिल बेर एहि स्थलक दौरा केलथि अछि। भागलपुर जिलाक कहलगांव प्रखंड स्थित विक्रमशिला विश्वविद्यालय क खंडहर क दौरा करबाक बाद भारतीय पुरतत्व सर्वेक्षण विभागक महानिदेशकक केएन श्रीवास्तव कहला जे पर्यटनक हिसाब स एहि ठाम अपार संभावना अछि। ओ मानलथि जे उपेक्षाक कारण एहि ठाम आधारभूत संरचनाक अभाव अछि। एहि ठाम पहुंचबा लेल सड़क तक उपलब्ध नहि अछि। एकरा लेल ओ स्थानीय पदाधिकारी स मंत्रणा केलथि। ओ कहलथि जे संपर्क मार्गक विकासक बिना एकरा पर्यटनक मानचित्र पर आनब कठिन अछि। ओ कहलथि जे हुनकर विभाग शीघ्र बिहार सरकार संग एकटा बैठक करत, जाहि मे एहि पर विचार कैल जाइत जे एकरा कोना विकसित कैल जा सकैत अछि। ओ आश्वासन देलथि जे विक्रमशिलाक विकास आ एहि ठाम पर्यटनक सुविधाक विकास योजना तैयार अछि, सरकार स गप भेलाक बाद एहि पर काज शुरू कैल जाइत।
मुख्य पृष्ठ समाचार विक्रमशिला कए विकास लेल तैयार भेल सरकार